Pont-y-pŵl Unedig – O olau cannwyll i ddyfodol disglair | Chwaraeon Cymru\nPont-y-pŵl Unedig – O olau cannwyll i ddyfodol disglair\nMae clwb rygbi Pont-y-pŵl Unedig wedi cael cipolwg ar y dyfodol yn eu cartref ar y Maes Coffa – ac mae'n fwy disglair nag erioed o'r blaen.\nY rheswm dros hynny yw pŵer y llifoleuadau newydd cwbl fodern sydd wedi’u gosod yn eu lle yn ddiweddar yn y lleoliad sy'n gartref i 11 o dimau, o’r adrannau iau i’r plant i'r XV hŷn cyntaf.\nRoedd y clwb yn llwyddiannus yn ei gais i Gronfa Cymru Actif, sy’n cael ei gweinyddu gan Chwaraeon Cymru gyda'r nod o ddarparu dyfodol cynaliadwy i glybiau chwaraeon y tu hwnt i gyfyngiadau symud presennol Covid-19.\n"Pan wnaethon ni roi'r goleuadau newydd ymlaen am y tro cyntaf, roedd fel petaen ni wedi bod yn chwarae yng ngolau cannwyll tan hynny," meddai cadeirydd y clwb, Mark Jones.\nRoedd Pont-y-pŵl Unedig – clwb a roddodd gychwyn i yrfa ryngwladol Dan Lydiate a Lloyd Burns yn chwarae dros Gymru – wedi bod yn mynd drwy gyfnod digalon. Doedd yr hen lifoleuadau ddim digon da.\nWedi'u gosod yn eu lle yn ôl yn 1983, roeddent yn rhai da yn eu dydd, ond roedd angen dybryd am eu huwchraddio mewn clwb sy'n darparu cyfleoedd chwarae i gannoedd o bobl yn y gymuned.\nRoeddent yn aneffeithlon hefyd, gyda biliau o hyd at £2,000 bob tro yr oedd angen newid bwlb.\nOnd nawr, diolch i ddyfarniad o £30,000, llwyddwyd i osod gwerth £41,000 o oleuadau LED technolegol yn eu lle i oleuo'r ardaloedd chwarae a hyfforddi.\nWedi'u gosod gan gwmni o Gymru, sydd wedi'i leoli yn Nhonysguboriau – Floodlighting and Electrical Services – mae'r goleuadau wedi dangos, yn llythrennol, bod golau ym mhen draw'r twnnel o ran y pandemig.\n"Mae'r goleuadau newydd yn anhygoel o dda ac mae'n golygu ein bod ni, am yr 20 neu 30 mlynedd nesaf, yn cyrraedd y safon yn llwyr o ran y goleuadau. Mae hynny'n golygu y gallwn ni ddarparu mwy o gemau a chyfleoedd chwarae i fwy o bobl," ychwanegodd Mark.\n"Bydd ein holl dimau ni’n elwa ac mae'n golygu hefyd y gallwn ni ddenu gemau eraill yma gyda thimau cynrychioliadol o lefydd fel Sir Fynwy.\n"Yn y gorffennol, fe fydden nhw wedi hoffi dod yma ond doedd y goleuadau ddim digon da. Mae eu hansawdd nhw nawr yn eithaf anghredadwy. Rydw i'n gallu gweld y cennin Pedr ar blaned Mawrth!"\nDim ond chwech oed yw chwaraewyr ieuengaf y clwb, ac mae’r chwaraewr cofrestredig hynaf yn 46 oed. Rhwng y ddau mae 260 o chwaraewyr eraill a bydd pob un ohonynt yn elwa nawr o'r dyddiau gwell sydd i ddod.\nNid yn unig mae'r ardal chwarae yn fwy diogel bellach, ac yn fwy tebygol o wella sgiliau pêl, ond hefyd mae ardaloedd hyfforddi wedi’u goleuo wrth ymyl y cae fel bod posib symud rhai sesiynau oddi ar y prif arwyneb.\nDylai hynny helpu gyda chyflwr y cae, yn enwedig mewn tywydd gwlyb.\nMae ysgrifennydd y clwb a chydlynydd y cyllid, Alan Williams, yn ddyn hapusach hefyd oherwydd dylai'r buddsoddiad fod yn un cadarn yn y tymor hir.\n"’Fyddwn ni ddim yn defnyddio cymaint o ynni pan fyddan nhw'n cael eu defnyddio, felly mae'r manteision tymor hir yn amlwg," meddai Alan.\n"Roedd adegau pan oedd rhaid i ni fod yn eithaf darbodus gyda'r goleuadau ar y prif gae yn y gorffennol oherwydd y costau, felly mae hyn yn mynd i newid pethau’n llwyr."\nNawr, y cyfan sydd ei angen yw i’r chwaraewyr o bob oedran ddychwelyd i'r cae a chael mwynhau’r golau newydd llachar.\nMae tîm cyntaf y clwb yn chwarae yn Adran Un Dwyrain Cynghreiriau Cenedlaethol Undeb Rygbi Cymru ac er bod y cynghreiriau hyn i gyd wedi dod i ben am y tymor yma, mae'r clwb yn obeithiol ynghylch ailddechrau rhyw fath o rygbi yn ddiweddarach eleni.\n"Mae llawer o bobl yn negyddol am rygbi ar lawr gwlad, ond roedd y clwb yma’n ffynnu cyn y cyfyngiadau symud ac rydyn ni'n meddwl y gallwn ni ffynnu eto," meddai Mark.\n"Mae diddordeb a brwdfrydedd enfawr o hyd dros rygbi ymhlith y bobl ifanc, heb os nac oni bai, ac mae'n bwysig bod pob clwb bellach yn gweithio'n galed i baratoi i'w croesawu nhw'n ôl, pryd bynnag fydd hynny."\nEfallai nad oes rygbi hyd yma ym Mhont-y-pŵl Unedig, ond mae cynnwrf mawr yno – ac nid cynnwrf oherwydd y pryder bod bwlb ar yr hen lifoleuadau ar fin diffodd ydi hwnnw bellach!


Y Cyngor Strategaethau, cynlluniau a pholisïau Strategaethau, cynlluniau a pholisiau corfforaethol Polisi Chwythu'r Chwiban\nMae’n ddyletswydd ar y Cyngor i gynnal a monitro safonau ymddygiad a sicrhau bod trefniadau priodol ar waith o ran llywodraethu da. Mae trefniadau chwythu'r chwiban da yn sicrhau bod cyflogeion yn gallu mynegi pryderon gan felly helpu i gynyddu ymddiriedaeth a hyder yn y sefydliad.\nGall yr elusen Chwythu'r Chwiban annibynnol, Protect, eich cynghori os ydych chi'n ansicr a ddylech chi ddefnyddio'r polisi neu os oes angen cyngor cyfrinachol am ddim arnoch ar unrhyw adeg. Gellir cysylltu â hwy ar 020 3117 2520, ar y wefan www.protect-advice.org.uk neu drwy e-bostio whistle@protect-advice.org.uk.\nOherwydd yr epidemig coronafeirws cyfredol, dyma oriau agor Protect:\nDydd Llun 9.30am – 1pm a 2pm – 5.30pm\nDydd Mawrth 9.30am – 1pm a 2pm – 5.30pm\nDydd Mercher 9.30am – 1pm\nDydd Iau 9.30am – 1pm a 2pm – 5.30pm\nDydd Gwener 9.30am – 1pm\nBydd Protect yn siarad â galwyr y tu allan i'r oriau hyn, ond drwy apwyntiad yn unig\nNod Polisi Chwythu'r Chwiban y Cyngor yw annog a galluogi cyflogeion i fynegi pryderon o ran camymddwyn a chael adborth ar unrhyw gamau a gymerir.\nPolisi Chwythu'r Chwiban (PDF)\nGall cyflogeion y Cyngor sy’n bryderus ynghylch camymddwyn godi’r mater gyda’u rheolwr llinell neu un o’r swyddogion canlynol: -\nLynne Donovan, Pennaeth Gwasanaethau Pobl – 01443 864570 / ebost: donovl@caerffili.gov.uk\nRobert Tranter, Pennaeth y Gwasanaethau Cyfreithiol a’r Swyddog Monitro – 01443 863393 / ebost: trantrj@caerffili.gov.uk\nStephen Harris, Swyddog Adran 151 (Dros Dro) – 01443 863022 / ebost: harris@caerffili.gov.uk


BBC - Cymru - Hanes - Themau - Eidalwyr yng Nghymru\nEidalwyr yng Nghymru\n07 Ebrill 2010\nFel sawl cenedl arall, y chwyldro diwydiannol ddaeth ag Eidalwyr i Gymru gyntaf wrth i bobl heidio yma i weithio mewn diwydiannau trwm fel glo a dur ac yn y porthladdoedd oedd yn prysur ddatblygu yn y de.\nManteisiodd yr Eidalwyr ar y twf yn y boblogaeth gan greu busnesau a gwasanaethau ar gyfer yr holl weithwyr newydd. Aeth llawer ati i sefydlu busnesau hufen ia, siopau sglodion a chaffis.\nYmysg y teuluoedd cyntaf i gyrraedd cymoedd de Cymru a sefydlu caffi oedd y Bracchi ac wedi hynny, daeth pobl y cymoedd i alw pob caffi Eidalaidd yn 'Bracchis', mor nodweddiadol o'r cymoedd â'r capel, y pwll glo a sefydliad y glöwyr.\nOnd daeth y don fwyaf i Gymru wedi'r ail ryfel byd i chwilio am ddyfodol gwell gan fod diweithdra yn uchel yn yr Eidal ac ychydig o gefnogaeth i'w gael gan y llywodraeth.\nDyma detholiad o atgofion rhai o'r Eidalwyr a ddaeth i Gymru:\nFrancesco Todaro a ymfudodd i ogledd Sir Benfro o dde'r Eidal yn 1953. Cafodd waith ar fferm drwy ffrind iddo oedd wedi ei ddal gan luoedd Prydain a'i anfon fel carcharor rhyfel i wersyll yng Nghymru. Wedi dechrau torri gwalltiau yn ffatri Esso, sefydlodd fusnes torri gwallt llwyddiannus yn Aberdaugleddau.\n"... wedi'r rhyfel newidiodd pethau yn gyflym iawn. Ac wrth gwrs, yn fuan wedyn y dechreuodd yr ymfudo. Ac unwaith i'r ymfudo ddechrau, fe wnaeth yr holl ffermwyr, y 'contadino' roedden ni'n arfer eu galw, adael y tir ac wrth gwrs allen nhw wneud dim byd â fe.\nCafodd ei adael i'r adar ganu a nythu ynddo oherwydd doedd neb eisiau'r tir mwyach. Doedden ni ddim yn ffermwyr mawr, ffermwyr bach oedden ni; a'r ffermwyr bach, roedd gan bob un ddarn o dir, a dyna ni. Doedd dim diwydiant, dim diwydiant o gwbl. Ac allen ni ddim byw mwyach, roedden ni eisiau bywoliaeth well ac fe fydden ni'n dweud 'pam ddylen ni aros dan y bobl yma gyda'r holl dir yma?' ac roedden nhw eisiau inni dalu cymaint o rent ac yn y blaen.\nAc felly fe adawon ni; bob yn un, dechrau'r gadwyn. Rhai i Ganada, rhai i'r wlad hon, Prydain, Cymru. Rhai i Awstralia, Ffrainc, yr Almaen. Felly fe adawodd yr amaethwyr y tir i gyd.\nA phan es i nôl yno ym mil naw chwe un, roedd erwau ac erwau o dir heb ei drin, ac roedden nhw'n erfyn arnon ni: 'Ydych chi'n dod nôl?'. 'Na, dydw i ddim yn dod nôl'."\nYmfudodd Antonio Marchesi, Padria, Sardinia yn wreiddiol, yn 1952 i weithio fel trydanwr mewn pyllau glo.\n"Roedd gen i gytundeb gwaith gyda'r Bwrdd Glo. Y freuddwyd oedd ... wel, mae pawb sy'n ymfudo yn gadael gyda breuddwyd, gyda chês llawn breuddwydion sydd yn anodd, iawn, iawn i'w gwireddu. Felly pan ro'n i'n gweithio fel trydanwr yn yr Eidal ro'n i wedi gwneud gwaith trydanu i byllau glo yno am dâl bach iawn. A phan welais i'r cytundeb yma ym Mhrydain oedd yn talu gymaint mwy, mi wnes i gais am y swydd o'r Eidal. 'Wir Dduw!' dywedais wrth fy ngwraig, 'Pina, mi af i yno, gweithio am ychydig flynyddoedd, dod yn ôl a dechrau busnes fy hun yma'. Ddigwyddodd mo'r freuddwyd honno! Mae'n freuddwyd na ddaeth yn wir. Breuddwydion a gobeithion. Fe wnes i aberthu lot.\n"....Roedden ni wedi integreiddio'n dda i'r gymuned Brydeinig yng Nghymru. Roedd ganddon ni ffrindiau yn barod, roedden ni'n gwneud yn dda, felly doedd na ddim yr un awydd i fynd adref dim mwy. Ond am y bum, chwe mlynedd cyntaf, fe wnaethon ni grïo am ein bod ni eisiau mynd nôl. Ond roeddwn i'n gadarn: 'Na' dywedais. Am y rheswm syml fy mod wedi bod drwy amseroedd caled yn yr Eidal; a dweud y gwir roeddwn wedi profi newyn. Pan nad oes ganddoch chi swydd, does ganddoch chi ddim arian, ac mae'n rhaid ichi aros o dan bwy bynnag sy'n rheoli. A dyna pam y cefais i fy nadrithio yn yr Eidal. Pe bawn i wedi aros fe allwn i fod wedi gwneud mwy, neu wneud llai na wnes i yma. Ond dyma oedd fy ffawd ac rydw i wedi ei derbyn, dyna ni. Dyna'r peth pwysicaf nawr, yn fy henoed, yw fy mod i'n fodlon fy myd."\nGanwyd Nesta Casetta-Wyer yng Nghaerdydd yn 1965 yn ferch i bensaer a ddaeth i Gymru yn 1954 a phriodi Cymraes.\n"... roedd yn wahanol iawn, tyfu i fyny. Dwi wedi dweud yn aml wrth fy nhad, unwaith y gwnes i sylweddoli ein bod ni'n deulu Eidalaidd, yn fwy na theulu Cymreig, mi gefais hi'n anodd. Roedden nhw [ffrindiau] yn gallu mynd i gyngherddau ac ati ac fe gefais i fagwraeth mwy caeth, gan fy mod yn Babydd Eidalaidd ....Dydi e ddim yn rhywbeth rwy'n ei ddifaru.\nAr y pryd, mi roeddwn, oherwydd roeddwn i eisiau bod allan yn gwneud pethau fel 'sleepovers'. Ar y llaw arall, pan fyddai plant yn dod i'n tŷ ni, naill ai am de neu i barti plant, roedd patrwm y teulu yn gwneud argraff arnyn nhw; roedden ni i gyd yn eistedd i lawr i gael bwyd, ac roedd y prydau bwyd yn rhai eitha mawr, ac roedden nhw'n eith hoffi hynny ... "\n"Mae fy mam, er ei bod yn Gymraes drwyddi draw, yn fwy Eidalaidd na fydd fy nhad fyth, nag y gall geisio bod fyth. Fe aeth amdani a chofleidio'r diwylliant a'r iaith a'r bobl, ac fe syrthiodd mewn cariad yn llwyr. Byddai pobl sydd ddim yn ei hadnabod yn meddwl mai Eidales ydy hi; gyda'r prydau, yr agwedd famol, gwneud yn siŵr fod pawb yn gynnes ac wedi eu bwydo, wyddoch chi, mynnu fod y teulu bwyta gyda'i gilydd a phethau felly...".\nDaeth rhieni Steve Canale o ardal Lazio yn yr Eidal a sefydlu siop a busnes hufen ia yn y Rhondda lle bu Steve a'i fab Mario yn gweithio.\n"Daeth fy nhad i Gwmparc yn fuan ar ôl priodi ond cefais i fy ngeni yn Abertawe. Roedd ganddo siop ac roedd yn gwerthu hufen ia. Roedd yn gwneud yr hufen ia ei hun ac roedd gan fy mam druan dân glo hen ffasiwn; roedd yn waith caled ofnadwy, berwi ugain galwyn o laeth ar yr hen dân glo. Roedd yn arfer gwneud hufen ia i fy nhad. Fe fydde fe'n mynd allan gyda'r cert llaw; fe oedd yr unig ffordd hyn â chert llaw, ac wedi hynny, fe gafodd e geffyl a chert."\nCyrraedd o Calais\nPriododd Neda Renzi o Dwscani â milwr Prydeinig, Gordon Amos, yn yr Eidal yn ystod y rhyfel. Ar ôl y rhyfel, dilynodd ef i Gaerffili yn 1946.\n"Unwaith roedden ni ar y cwch roedd yn llawn, llawn, llawn o filwyr, ac roedden nhw'n eistedd ymhobman. Ac unwaith i'r cwch ddechrau dechreuis deimlo'n sâl a thaflu i fyny, ac roedd gen i fabi bach. Yn ffodus roedd gwraig arall yno a dywedodd: "Rho'r babi imi", oherwydd fyddwn i ddim wedi gallu edrych ar ei ôl, roeddwn i mor sâl. Felly, o'r diwedd, fe gyrhaeddon ni'r pen arall. Fe roddon nhw ni ar drên a daethon ni i Orsaf Victoria ac aethon nhw â ni i Hostel Byddin yr Iachawdwriaeth ... Roedd hi mor oer. Mor oer dydw i ddim yn credu imi erioed fod mor oer yn fy mywyd. Ro'n i'n crynu ac fe roeson nhw ni yn y stafelloedd gwely yma, oedd mor oer. Ac fe ddechreuais roi cardigans, cardigans bach, ar y babi. Dwi'n credu imi roi pedwar neu bump o gardigans arno, oherwydd roeddwn i mor oer roeddwn i'r siŵr ei fod o'n oer hefyd!"\nCyfieithiad yw'r atgofion hyn o gasgliad a ymddangosodd mewn arddangosfa a fu ar daith drwy amgueddfeydd Cymru yn 2009-2010. Maent yn ymddangos yma drwy garedigrwydd Acli-Enaip (cangen addysgol Cymdeithas Gristnogol i Weithwyr Eidalaidd) a gasglodd yr atgofion a'r lluniau gyda chymorth arian Cronfa'r Loteri Treftadaeth.\nOriel: Eidalwyr yng Nghymru\nOwain Llŷr: BBC Lleol\nLa Casa di Dio: BBC Cylchgrawn\nDal i gadw'r ffydd: BBC Newyddion\nCymru a'r Ail Ryfel Byd: BBC Hanes\nEidalwyr yn Nhrallwng (Saesneg)\nEidalwyr yng Nghymru (Saesneg)\nProsiect Acli-Enaip (Saesneg)\nAmgueddfa Cymru: Atgofion Eidalwyr yng Nghymru\nOriel yr Eidalwyr\nLluniau o arddangosfa Atgofion Eidalwyr yng Nghymru, Amgueddfa Werin Sain Ffagan.\nAdnodd Hanes i blant oed cynradd am bobl a ymfudodd i bedwar ban byd.


PIBGORN PLASTIC - PLASTIG\nFEATURES - NODWEDDION\nThe original ABS plastic Pibgorn in the key of D. Scale of D, E, F#, G, A, B, C#, D\nFe wnes i greu a phrofi’r cynllun mewn pren yn gyntaf, gyda chorsen traddodiadol o gansen. Fe wnaed cynlluniau peirianyddol o’r rhain, ac wedyn gwnaed ffeiliau CAD 3D er mwyn creu y prototeip o’r rhain.\nProses brofi: Cafodd y prototeip ei brofi o ran sefydlogrwydd, uchder sŵ, a chadernid dros gyfnod o dair blynedd mewn perfformiadau byw a chanu unigol gen i a cherddorion eraill. Ail-gynlluniwyd a symleiddiwyd y cyrn, gan gael gwared ar ymylon miniog er mwyn gwella’r golwg a diogelwch. Yna cychwynnwyd ar gynhyrchu’r pibgorn.\nIncluded in price: Pibgorn & reedPadded Zip Case with shoulder strap (See Case and Pibgorn Offer)Instruction booklet & Quick start guide\nFor Warranty & Guarantee please see FAQ page


Yn Rownd Derfynol Hyfforddwr Ifanc y Flwyddyn – Daniel Johnsey – Sport-Wales\nYn Rownd Derfynol Hyfforddwr Ifanc y Flwyddyn – Daniel Johnsey\n24th Tachwedd 2016 /in Newyddion /by Paul\nMae Daniel Johnsey yn dweud ei fod yn fyw heddiw am ei fod yn nofio. Roedd yn 11 oed ac yn aros am fws ysgol pan gafodd ei daro i lawr gan gar a oedd yn teithio’n gyflym.\nCafodd anaf i’w ben a thorrodd ei belfis a’i fraich a bu bron iddo golli ei droed chwith. Mewn coma am 10 diwrnod ac mewn cyflwr ‘dan glo’ am bum mis, mae Daniel wedi cael 32 o lawdriniaethau ers hynny:\n“Nofio yw’r unig reswm rydw i yma heddiw,” esbonia Daniel. “Roeddwn i wastad wedi mwynhau mynd i’r pwll ac roeddwn i’n hoff iawn o chwaraeon, ac felly roedd gen i ysgyfaint cryf.”\nA nawr, 11 mlynedd yn ddiweddarach, mae’n rhoi’n ôl i’r gamp wnaeth ei achub, gan roi ei amser i hyfforddi yng Nghlwb Nofio Anabledd Seals Casnewydd:\n“Rydw i wedi bod yn nofiwr er pan dwi’n cofio. Cyn fy namwain, roeddwn i ar fin sicrhau lle yn sgwad Cymru.\n“Ar ôl fy namwain, roedd y clwb – a Mam a Dad wrth gwrs – yn help mawr i ’nghael i’n ôl ar fy nhraed.\n“Wedyn fe wnes i ddechrau helpu – dim ond rhannu’r offer a helpu i dacluso, ac fe ddatblygodd pethau o hynny. Rydw i’n hoffi helpu’r plant ac yn mwynhau eu gweld nhw’n gwella.”\nYn ogystal â’i waith gyda Seals Casnewydd, mae Daniel wedi bod yn gweithio gyda swyddogion Chwaraeon Anabledd Cyngor Sir Fynwy yn helpu pobl ifanc i gamu o ddosbarth gymnasteg bychan, penodol i anabledd, i’r ystafell ffitrwydd prif ffrwd yng Nghanolfan Hamdden Caldicot.\nHefyd mae wedi hyfforddi yn nigwyddiad cyfres insport Gwent Egnïol yng Nghasnewydd ac wedi gwirfoddoli mwy na 50 awr yn rhaglen haf Mongames yng Nghaldicot. Yno fe fu’n hyfforddi merch ifanc oedd wedi methu troi drwy wneud tin-dros-ben yn ei gwersi nofio. Erbyn diwedd yr haf, roedd Daniel wedi llwyddo i’w chael i wneud hynny.\nMae’r hyfforddi wedi rhoi llawer iawn o hyder iddo. I gydnabod ei gyfraniad i’r gymuned, cafodd gludo’r fflam Olympaidd yn 2012. Nawr mae’n bwriadu ceisio dod o hyd i rôl sy’n talu ym maes ffitrwydd neu’n hyfforddi nofio.\nI’w fam falch, Sarah, a gafodd wybod na fyddai byth yn cerdded eto, mae ei gynnydd wedi bod yn anhygoel:\n“Mae’r ffaith ei fod yn gallu cerdded yn wyrth hyd yn oed ac mae wedi gweithio mor galed i gyrraedd ble mae e heddiw,” esbonia. “Dyw e ddim yn sylweddoli beth mae e wedi’i gyflawni; mae e mor hamddenol.”\nhttp://gwobrauchwaraeon.cymru/wp-content/uploads/2016/11/Daniel-Johnsey-cropped.jpg 699 1181 Paul http://walessportawards.co.uk/wp-content/uploads/2015/08/SportWales-BBC-Cymru.png Paul2016-11-24 11:31:132016-11-24 11:34:34Yn Rownd Derfynol Hyfforddwr Ifanc y Flwyddyn - Daniel Johnsey\nLlysgenhadon Ifanc Cymru – Profiad Chwaraeon y Flwyddyn.\nY Bartneriaeth Chwaraeon Anabledd Iechyd – Profiad Chwaraeon y Flwyddyn.\nY Bartneriaeth Awyr Agored – Sefydliad y Flwyddyn.\nChwaraeon Anabledd Cymru – Sefydliad y Flwyddyn.\nYn Rownd Derfynol Hyfforddwr Pobl Anabl y Flwyddyn – Deb Bashford Yn Rownd Derfynol Hyfforddwr Pobl Anabl y Flwyddyn – Emily Griffiths


Y Farwnes Tanni Grey-Thompson | LLYW.CYMRU\nGwobr Chwaraeon enillydd 2014\nYn un o athletwyr mwyaf llwyddiannus Cymru, enillodd Tanni Grey-Thompson 16 medal Paralympaidd, gan gynnwys 11 Medal Aur, yn ystod 27 mlynedd ei gyrfa lewyrchus fel rasiwr cadair olwyn ar y lefel uchaf y byd athletau. Llwyddodd ddwywaith i gyflawni’r gamp o ennill 4 Medal Aur mewn un Gemau Olympaidd, y tro cyntaf ym Marcelona yn 1992 ac eto yn Sydney yn 2000.\nBu’n dal 30 record byd ar amrywiol bellteroedd, gan gynnwys bod yn fenyw gyntaf i gwblhau 400m mewn llai na munud. Yn Bencampwr y Byd ar bum achlysur, enillodd Tanni bum medal arall ym Mhencampwriaethau’r Byd. Hefyd enillodd farathon cadair olwyn menywod Llundain chwech o weithiau. Enillodd gystadleuaeth Personoliaeth Chwaraeon y flwyddyn BBC Cymru dair gwaith.\nAr ôl ymddeol o gystadlu yn 2007, daeth i fod yn gyflwynydd teledu ac yn hyfforddwr a mentor i athletwyr ifanc, yn bobl anabl a phobl nad ydynt yn anabl.\nWedi graddio mewn gwleidyddiaeth, mae wedi bod yn amlwg mewn bywyd cyhoeddus, yn gweithio yn y byd chwaraeon a gweinyddiaeth gyhoeddus. Cafodd ei gwneud yn Fonesig yn 2005, yn arglwydd am oes fel y Farwnes Grey-Thompson yn 2010 ac mae’n aelod gweithgar o Dŷ’r Arglwyddi.\nWedi’i geni yng Nghaerdydd, mae Tanni’n ddysgwraig frwd, ac fe gafodd ei derbyn i’r Orsedd yn 2009. Yn sgil ei llwyddiant, chwalwyd nifer o’r rhwystrau a oedd yn wynebu chwaraeon pobl anabl yng Nghymru ac ar draws y DU, ac fe heriwyd rhagdybiaethau pobl am anabledd. Mae’n cael ei gweld fel esiampl ar gyfer athletwyr y dyfodol.


disgrifiad o’r llunCyhoeddodd llywodraeth Prydain ryfel yn erbyn yr Almaen ar Awst 4, 1914. Cyrhaeddodd y milwyr Prydeinig cyntaf yn Ffrainc dridiau yn ddiweddarach.\ndisgrifiad o’r llunDavid Lloyd George, y Canghellor ar y pryd, oedd bennaf gyfrifol am ffurfio'r 'Fyddin Gymreig', sef y 38th Welsh Division a ddechreuodd gyrraedd Ffrainc ym mis Tachwedd 1915.\ndisgrifiad o’r llunYn ystod y Rhyfel Mawr, cyhoeddodd y Daily Mail gannoedd o gardiau post lliw o luniau o'r brwydro, yn y Somme yn bennaf, er mwyn codi ysbryd pobl nôl adre.\ndisgrifiad o’r llunBrwydrau'r Somme oedd un o frwydrau trymaf y Cymry yn y Rhyfel Byd Cyntaf a'r fwyaf gwaedlyd oedd yr ymosodiad ar goed Mametz, lle collodd y 38th Welsh Division 4,000 o filwyr, naill ai drwy gael eu lladd neu eu hanafu.\ndisgrifiad o’r llunRhyfel y ffosydd oedd y Rhyfel Byd Cyntaf a'r milwyr yn ceisio ennill tir ar y ddaear ar hyd y ffrynt gorllewinol oedd yn estyn tua 440 o filltiroedd o'r Swistir i Fôr y Gogledd.\ndisgrifiad o’r llunRoedd y Ffrynt Gorllewinol yn cynnwys ffosydd a ffensys weiren bigog. Symudodd hi bron ddim yn ystod pedair blynedd y rhyfel.\ndisgrifiad o’r llunMae'r rhan fwyaf o luniau'r Daily Mail wedi eu tynnu gan Ernest Brooks, ffotograffydd oedd cyn hynny wedi arfer tynnu lluniau 'society' y dosbarth uwch yn Llundain cyn cyrraedd y Somme ym mis Mai 1916.\ndisgrifiad o’r llunMae'r llun yma o ffrwydriad enfawr gan fyddin Prydain yn nhir yr Almaenwyr yn Beaumont Hamel yn enwog. Collodd nifer o filwyr Prydain eu bywydau yn y saethu a ddilynodd a llwyddodd yr Almaenwyr i gadw'u tir.\ndisgrifiad o’r llunEr mai ffotograffau wedi eu lliwio o'r brwydro go iawn yw rhai Brooks, mae'n bosib ei fod wedi 'gosod' rhai sefyllfaoedd er mwyn gwella'r llun.\ndisgrifiad o’r llunDoedd aelodau'r Corfflu Meddygol - yr RAMC - ddim yn ymladd ond fe gollodd 6,873 o ddynion dros gyfnod y rhyfel. Casglwyd y cardiau post yma i gyd gan Gapten D. Llywelyn Williams, meddyg gyda'r RAMC yn y 38th Welsh Division, ac maen nhw'n cael eu hatgynhyrchu drwy garedigrwydd ei deulu.\ndisgrifiad o’r llunGwelodd llawer i filwr o Gymro y dinistr llwyr a achosodd y brwydro yn ninas Ypres yng Ngwlad Belg.\ndisgrifiad o’r llunY Brenin Siôr V ar un o'i ymweliadau niferus â'r Ffrynt. Roedd yn gefnder i Kaiser Wilhelm II o'r Almaen ac yn ystod y rhyfel fe newidiodd enw'r teulu brenhinol o'r enw Almaenig Saxe-Coburg-Gotha i Windsor er mwyn swnio'n fwy Seisnig.


180W pŵer uchel golau LED LED derw Stadiwm-newyddion-Co., Ltd\nBar golau LED\n180W golau LED pŵer uchel ar gyfer Stadiwm\nRhif y model: LT-R06-V1-180\nLamp corff deunydd: Aloi alwminiwm\nDefnydd: fy un i\nTrawst ongl: 60 & #176;\nNod masnach: GOLEUADAU LT\nTarddiad: Shenzhen, Guangdong (dir mawr Tsieina)\nLliw tymheredd: dewisol\nHyd oes: & #8805; 50000H\nArdystio: Swyddfa, RoHS\nSglodion LED: CREE\nGwybodaeth sylfaenol am:\nLED lliw tymer: 2700-3500k/4000-500k/5000-6500 k\nPŵer ffactor: > 94%\nGoleuo LED: 110-160lm\nLamp effeithlonrwydd: 70-110lm/W\nHuminity amgylcheddol 10-50RH\nOriau Warrrently:50000 bri\nOAKLED Co., ltd yn datblygu, gyda ffocws ar weithgynhyrchu goleuadau arbennig, a darparu sefydlodd cymorth technegol a ateb y mentrau cenedlaethol uwch-dechnoleg, ac mewn cydweithrediad â Phrifysgol Wuyi yn Jiangmen sylfaen ymchwil ar gyfer cynhyrchion goleuadau a goleuo ganolfan ymchwil a datblygu cynnyrch.\nYr ydym yn arbenigol s3A pwer uchel LED lamp ei ddefnyddio'n helaeth yn Harbour, maes awyr , twnnel , safle stryd ac adeiladu , ond hefyd arweinydd system golwg nad ydynt yn niweidiol ymysg y farchnad gig oen LED. Eang ein cynhyrchion yn defnyddio yn hedfan, mordwyo, porthladd, stryd, masnachol, adeiladu a llawer o leoedd eraill, sydd hefyd yn boblogaidd yn Ewrop, Japan, UDA, Asia a'r môr tawel a gwledydd eraill. Prif brosiectau yn cynnwys: Mae'r cerbyd uwchraddio arddangosfeydd o systemau trafnidiaeth gyhoeddus yng Ngogledd America; Amnewid y lamp traddodiadol i LED lamp ar gyfer Boeing Co., Airbus; Yr Eidal Marco Polo hwylio'r; Jiaguang Jiatong Road; HongKong Gwyddoniaeth a thechnoleg Parciau; Gwyddoniaeth Hsinchu Taiwan a Pharc Diwydiannol; System prawf croestoriad Taipei traffig ac eraill.\nDilyn gofynion arbelydru fertigol, ar ôl i fesur a chyfrifo ongl goleuo pob lampau, gan ddefnyddio lens optegol y lampau i'w dosbarthu. Mae'n golygu y lampau a ffynhonnell golau a goleuadau ongl gall fod yr un peth i leihau gwastraff, fel y gallwn wella argaeledd y lightings effeciency.\nMae gennym 'na tymheredd isel yn profi ddyfais a dyfais dehumidification, ew brofi cynhyrchion sawl tro. Gwnewch yn siŵr bod y cynhyrchion a gall weithio mewn tymheredd uchel, hefyd y gall weithio mewn tymheredd isel.\nPâr o: Sgwâr LED nenfwd golau gyda 120 ongl, 24W\nNesaf: ar gyfer Stadiwm dan arweiniad llifoleuadau LED LED 100W IP65 golau\nMae Taiwan yn gosod safonau newydd ...\nArwain datblygiad diwydiannol ysgafn\nArweiniodd goleuadau problemau ansa...\nArweiniodd goleuadau duedd Safon 2012\nWynebodd Tsieina dan arweiniad gole...\nAr ôl 4 dan arweiniad goleuadau neu...\nDechrau mewn grym gyrru dan arweini...\nY dechnoleg mewn golau llifogydd da...\nDan arweiniad diwydiant E-fasnach o...\nBrynu goleuadau LED: Gormodol yn gw...\nSgwâr LED nenfwd golau gyda 120 ong...\nArweiniodd 200W llifogydd goleuadau...\n200W LED llifogydd yn ysgafn\nArweiniodd Tsieina Stadiwm oleuni-O...\nIP65 300W LED llifogydd defnyddio'r...\nGolau LED llifogydd, cyfres pŵer uchel\nAlwminiwm 20W tai golau IP67 LED ll...\nLlifogydd LED pŵer uchel 500W ysgafn\nAlwminiwm 10W tai golau IP65 LED ll...\nAlwminiwm 200W tai golau IP67 LED l...


Yng Nghymru - Bat Conservation Trust\nMae tirlun cyfoethog Cymru’n darparu amrywiaeth eang o gynefinoedd ar gyfer 15 o ystlumod Prydain; hyd y gwyddom, nid yw’r ystlum clustlydan a’r ystlum hirglust llwyd yn rhan o’n ffawna.\nMae 10 Ardal Gadwraeth Arbennig lle mae ystlumod naill ai’n nodwedd gynradd neu eilaidd yn yr ACA, a cheir manylion pob ACA ar wefan y Cyd-bwyllgor Cadwraeth Natur (JNCC). Mae’r tabl canlynol yn crynhoi ffawna ystlumod Cymru o ran y ddealltwriaeth bresennol sydd gennym ohonynt.\nProsiect Ystlumod Cymru\nYn sgîl cefnogaeth Cyfoeth Naturiol Cymru, mae'r Ymddiriedolaeth Cadwraeth Ystlumod yn medru rhedeg Prosiect Ystlumod Cymru, a fydd yn fodd i ni weithio ochr yn ochr ag 15 o Grwpiau Ystlumod gwirfoddol yng Nghymru i gyflawni'r canlynol:\nmynd ati i hyrwyddo mwy o ymwybyddiaeth o ystlumod yng Nghymru\nchwilio am ffyrdd newydd o alluogi mwy o bobl yng Nghymru i werthfawrogi a mwynhau ystlumod, ac ymwneud â chadwraeth ystlumod;\nhelpu i ddatblygu'r rhwydwaith o wirfoddolwyr ystlumod, trwy ddatblygu gallu a hwyluso rhannu gwybodaeth\nhyfforddi gwirfoddolwyr ystlumod i gymryd rhan mewn prosiectau cadwraeth ystlumod yng Nghymru\nnodi a chydlynu prosiectau blaenoriaeth sy'n canolbwyntio ar waith cadwraeth ystlumod lleol yng Nghymru.\nMae cynllun iaith Gymraeg yr YCY bellach wedi cael ei gymeradwyo gan Fwrdd yr Ymddiriedolwyr. Wrth wneud ei waith yng Nghymru, bydd yr YCY yn trin y Gymraeg a’r Saesneg yn gyfartal i’r graddau y mae’n rhesymol ac yn ymarferol bosibl gwneud hynny.\nMae’r cyhoeddiadau dwyieithog canlynol ar gael, fodd bynnag, rydym hefyd yn sicrhau bod y fersiynau Cymraeg a Saesneg ar gael i’w lawrlwytho. Mae gan yr YCY amrywiaeth o gyhoeddiadau eraill y gallwch eu cyrchu.\nPa ystlum yw hwnna? Ystlumod a'r Gyfraith\nByw gydag ystlumod Ystlumod Prydeinig\nHelpwch ni gyfrif ystlumod Ystlumod y byd\nI gael rhagor o wybodaeth am beth sy'n digwydd yng Nghymru, cysylltwch â Swyddog Cymru, neu ewch i'n tudalen digwyddiadau.\nSwyddfa Cymru: co Bat Conservation Trust, Quadrant House, 250 Kennington Lane, London, SE11 5RD\nFfôn: 01269 26 87 68\nMae YCY yn aelod o Gyswllt Amgylchedd Cymru (y Cyswllt) - rhwydwaith gweithredol o Gyrff Anllywodraethol amgylcheddol yng Nghymru a'r ddolen swyddogol rhwng y sector CAa a Llywodraeth Cymru


Neuadd Dewi Sant - Rumours of Fleetwood Mac\nDydd Sul 16 Mai, 7.30pm\n**AD-DREFNU SIOE | DYDDIAD NEWYDD 16.05.2021**\nNeges at ein selogion Rumours of Fleetwood Mac…mae gennym feddwl mawr ohonoch chi a gobeithio’ch bod i gyd yn cadw’n saff ac yn iach.\nOherwydd yr argyfwng iechyd byd-eang sydd ar fynd, mae RFM yn gohirio eu hoedau teithio 2020 yng ngwledydd Prydain tan 2021.\nY dyddiadau gwreiddiol oedd 15 Ebrill 2020 a aildrefnwyd wedyn ar gyfer 28 Mehefin 2020 a bellach y dyddiad newydd a aildrefnwyd ar gyfer Neuadd Dewi Sant yw Dydd Sul 16 Mai 2021.\nCofiwch gadw eich tocynnau gan eu bod yn ddilys ar gyfer dyddiad newydd y sioe.\nMae rhagor o fanylion i ddod gan eich oedfan leol a gwefan a thudalennau cyfryngau cymdeithasol RFM.\nArhoswch adre a gwrando ar dipyn o Fleetwood Mac ;-)\nDaw Rumours of Fleetwood Mac, teyrnged orau’r byd i Fleetwood Mac, yn ei ôl i’r llwyfan yn 2020 ac i’w ganlyn sioe newydd sbon danlli grai sy’n dathlu’r gorau oll o Fleetwood Mac, gan gynnwys set canu’r felan arbennig iawn sy’n talu teyrnged i oes chwedlonol Fleetwood Mac yng nghyfnod Peter Green .\nYn sianelu ysbryd Fleetwood Mac ar ei orau oll, mae Rumours of Fleetwood Mac yn cynnig cyfle heb ei ail i selogion, yn hen a newydd, ailddarganfod y caneuon a’r perfformiadau a sicrhaodd i Fleetwood Mac ei le yn un o hoff grwpiau’r oesoedd.\nMae un o aelodau sylfaenu Fleetwood Mac, Mick Fleetwood, yn cymeradwyo Rumours of Fleetwood Mac yn bersonol, yn deyrnged orau fyw fyd bosib i un o grwpiau hynotaf roc a rôl.\nPris Safonol £29.50\nMae rhai tocynnau Cylch Aur ar gael £39.50


BBC Wales - Eisteddfod - O'r maes - Menter newydd dillad plant\nEisteddfod gyntaf silibili\nDilladau Cymraeg i'r babanod\nMae cwmni newydd sy'n gwerthu dillad ffasiynol, beiddgar a hwyliog ar gyfer babanod wedi cael ei lansio yn yr eisteddfod yng Nghaerdydd.\nMae silibili.co.uk, sydd yn gwerthu crysau-t Cymraeg ar gyfer plant hyd at ddau oed, wedi cael ei sefydlu gan Mererid Wigley cyflwynydd y gyfres Ffermio ar S4C.\nDywedodd Mererid ei bod hi wedi meddwl am y syniad ers rhai blynyddoedd, ond fe benderfynodd fynd amdani eleni ar ôl i nifer o'i ffrinidau ddweud eu bod nhw'n cael trafferth canfod dillad modern a ffasiynol yn y Gymraeg ar gyfer eu plant.\n"Roedd pawb yn cwyno bod cymaint o Saesneg ar bopeth a'i bod hi'n anodd ffeindio unrhyw beth plaen neu yn y Gymraeg.\n"Ro'n i'n ymwybodol bod 'na dipyn o gwmnïau yn cynnig dillad Cymraeg i blant ond ro'n i'n credu bod yna le yn y farchnad i gynhyrchu crysau-t beiddgar Cymraeg i blant bychain iawn.\n"Mae'n neis hefyd bod pobol di-Gymraeg yn gweld bod yna ddillad plant cŵl ar gael yn y Gymraeg."\nMae silibili hefyd yn cynhyrchu cardiau pen-blwydd i blant ac ar ôl derbyn ymateb mor dda yr wythnos hon, maen nhw'n gobeithio ehangu i wneud bibs, hetiau a babygrows hefyd yn y dyfodol.\nMae'r dillad i gyd yn ddillad masnach deg, sy'n golygu bod y ffermwyr a gwneuthurwyr sy'n creu a chynhyrchu'r dillad yn cael pris teg am eu gwaith.\nYn ôl Mererid mae'r marc yma yn dod yn fwyfwy pwysig.\n"Dwi'n gobeithio y bydd y cwmni'n apelio at rieni modern ... sy'n ymwybodol o bwysigrwydd gwybod bod y dillad wedi'u cynhyrchu mewn dull moesol a theg, ond sydd, yn bennaf yn chwilio am ddilledyn atyniadol."\nMae dillad silibili ar werth mewn siopau ar draws Cymru


Pages - Teithio Gwyrdd\nTeithio GwyrddCurrently selected\nMae ceir yn gyfrifol am 13% o holl allyriadau CO2 y Deyrnas Unedig, ac eto mae bron chwarter o'r holl deithiau mewn ceir o dan ddwy filltir. Mae nifer o ffyrdd o dorri'n ôl ar deithiau mewn ceir, gan gynnwys defnyddio Trafnidiaeth Gyhoeddus, Rhannu Ceir, Cerdded a Beicio. Mae Cyngor Sir Ceredigion wedi ymrwymo i gefnogi teithio ecogyfeillgar. Ar y dudalen hon, cewch ragor o wybodaeth ynghylch Teithio Gwyrdd.\nMae defnyddio trafnidiaeth gyhoeddus yn ffordd dda o ostwng eich allyriadau carbon. Am ragor o wybodaeth, ewch at y Public Transport pages.\nMae llawer o lefydd y gallwch chi gerdded yng Ngheredigion, gan gynnwys llwybrau arfordirol ynghyd â theithiau dros Fynyddoedd Cambria ac i lawr i'r cymoedd. Am fwy o wybodaeth, ewch at ein tudalen Cerdded yng Ngheredigion, neu ein tudalen ynghylch Archwilio Ceredigion. Mae gwybodaeth ynghylch Hawliau Tramwy ar gael drwy glicio yma.\nGyrru rhad ar danwydd\nMae gyrru rhad ar danwydd, sydd weithiau'n cael ei alw'n eco-yrru, yn ddelfrydol ar gyfer pawb sy'n ceisio arbed arian ar danwydd a lleihau eu heffaith carbon ar yr amgylchedd.\nAmcangyfrifir y gall technoleg injan fodern a thechnegau gyrru doeth, craff a diogel, arwain at arbed rhwng 5% a 10% ar danwydd ar gyfartaledd gan leihau'r draul ar eich car.\nCyn cychwyn ar eich taith:\nRhoi gwasanaeth rheolaidd i'ch car\nDylech sicrhau eich bod yn rhoi gwasanaeth i'ch car yn rheolaidd gan ddilyn amserlen y gwneuthurwr. Bydd hyn o gymorth i sicrhau effeithlonrwydd yr injan. Hefyd, gwnewch yn siŵr eich bod yn defnyddio'r olew iawn ar gyfer yr injan.\nSicrhau bod y teiars wedi'u llenwi ag aer i'r gwasgedd cywir\nDylech sicrhau bod y teiars wedi'u llenwi ag aer i'r gwasgedd cywir yn rheolaidd, yn enwedig cyn teithiau hir. Gall teiars nad ydynt wedi'u llenwi'n gywir fod yn beryglus a golygu eich bod yn defnyddio mwy o danwydd.\nDylai llawlyfr eich gwneuthurwr roi gwybodaeth i chi ynghylch gwasgedd cywir teiars eich car. Dylech nodi bod rhai llawlyfrau hefyd yn rhoi cyngor ynghylch y gwasgedd cywir ar gyfer cario llwythi trymach.\nCael gwared ar eitemau nad oes mo'u hangen\nGall rheseli pen to, cludwyr beiciau ac eitemau eraill ar do'r car effeithio ar aerodynameg eich car gan leihau'r effeithlonrwydd tanwydd. Mae'n syniad da eu tynnu oddi ar y car os nad ydych yn eu defnyddio.\nHefyd, mae'n werth cofio os yw'ch car yn cario pwysau ychwanegol y bydd angen tanwydd ychwanegol. Gorau i gyd os gallwch dynnu unrhyw eitemau nad oes mo'u hangen arnoch ar gyfer y daith o'r bŵt.\nMae wastad yn werth taro golwg ar fap cyn dechrau ar daith hir neu anghyfarwydd. Gall systemau llywio lloeren fod yn ddefnyddiol ond nid ydynt ar bob adeg yn cynnig y daith fwyaf uniongyrchol i chi.\nDylech sicrhau eich bod yn cynllunio eich teithiau gan osgoi'r adegau hynny pan fydd tagfeydd traffig. Mae nifer o bobl yn anghofio caniatáu amser ar gyfer gwaith ar y ffyrdd - gallwch weld pa waith sy'n cael ei wneud ar y ffyrdd yng Ngheredigion drwy fynd at ein tudalen sy'n sôn am y gwaith ar y ffyrdd. Os ydych yn mynd ar daith hir, mae'n werth gwrando ar y newyddion traffig.\nYstyriwch ddefnyddio trafnidiaeth gyhoeddus ar gyfer teithiau byr\nGall nifer o deithiau byr ddefnyddio mwy o danwydd nag un daith hir o'r un hyd. Mae rhai injans yn defnyddio bron dwywaith cymaint o danwydd yn y milltiroedd cyntaf wrth i'r injan gynhesu. Gall rhai trawsnewidyddion catalytig gymryd hyd at bum milltir cyn eu bod ar eu mwyaf effeithlon.\nAr ôl dweud hynny, nid yw troi'r injan yn hamddenol cyn y daith, fel y mae nifer o bobl yn cael eu temtio i wneud mewn tywydd oer, mor effeithiol â'r hyn y mae pobl yn ei gredu, ac mae'n gwastraffu mwy o danwydd na phe byddech yn gyrru'r car yn syth. Nid yw'r AA, er enghraifft, yn cynghori pobl i ddechrau'r injan hyd nes eu bod yn barod i fynd.\nY tu ôl i'r olwyn:\nGyrrwch yn gall\nByddwch yn ymwybodol o gyflwr y ffordd a gyrrwch yn gall. Ceisiwch osgoi cyflymu'n sydyn a brecio'n galed.\nGwnewch y mwyaf o gyflymder y cerbyd. Astudiwch y ffordd o'ch blaen a phan fydd yn rhaid i chi arafu, ar gyfer arwydd sy'n dangos terfyn cyflymder er enghraifft, dylech arafu'n gall drwy dynnu eich troed oddi ar y sbardun mewn da bryd gan adael eich car mewn gêr. Os bydd angen i chi arafu eto, defnyddiwch y brêcs yn gynnar ac yn ysgafn. Drwy wneud hyn byddwch yn defnyddio llai o danwydd ac yn ymestyn oes y breciau.\nNewid gêr yn gynt\nDylech newid gêr cyn gynted ag y bo modd heb orwneud yr injan - ceisiwch godi gêr pan fydd cyflymder eich injan oddeutu 2000 rpm mewn car disel neu oddeutu 2500 rpm mewn car petrol. Gall hyn wneud gwahaniaeth mawr i gyfanswm y tanwydd y byddwch yn ei ddefnyddio.\nRheoli eich cyflymder\nYn ôl y gyfraith, dylech yrru o fewn y terfyn cyflymder, ac mae rhesymau diogelwch amlwg dros wneud hynny. Hefyd mae manteision economaidd dros yrru o fewn y terfyn cyflymder. Yn ôl yr Adran Drafnidiaeth, mae gyrru ar 70mya yn defnyddio 9% yn fwy o danwydd na phe byddech yn gyrru ar 60mph a hyd at 15% yn fwy na phe byddech yn gyrru ar 50mya.\nRheoli eich offer trydanol\nGall unrhyw lwyth trydanol gynyddu'r tanwydd yr ydych yn ei ddefnyddio. Dylech ddiffodd y gwres ar y sgrin wynt ôl, y diniwlwyr a'r goleuadau pan nad oes rhaid i chi eu defnyddio.\nPan fyddwch yn teithio ar gyflymder isel, mae aerdymheru yn golygu eich bod yn defnyddio mwy o danwydd. Nid yw'r effeithiau hyn mor amlwg pan fyddwch yn teithio ar gyflymder uwch. Ar ddiwrnodau poeth, doethach fyddai agor y ffenestri wrth yrru o amgylch y dref gan gadw'r aerdymheru hyd nes y byddwch yn gyrru ar gyflymder uwch. Dylech redeg y system aerdymheru o leiaf un waith yr wythnos drwy'r flwyddyn i sicrhau bod y system mewn cyflwr da.\nNodyn diogelwch pwysig:\nNid yw hwylio mynd – rholio lawr rhiw neu yrru'r car allan o gêr wrth ddynesu at gyffordd – yn cael ei gymeradwyo oherwydd nid oes gan y gyrrwr rheolaeth lwyr o'r cerbyd. Pan fyddwch yn hwylio mynd, nid oes gennych y gallu i gyflymu'n sydyn os bydd angen i chi ddod allan o sefyllfaoedd anodd. Hefyd, ni fydd modd i chi frecio â'r injan. Mae brecio â'r injan yn cymryd rhywfaint o'r pwysau oddi ar y brêcs wrth fynd lawr rhiw ac mae o gymorth i sicrhau bod y brêcs yn effeithlon (os bydd y brêcs wedi gorboethi bydd angen mwy o bwysau ar y pedalau i stopio'r cerbyd). Yn ogystal, oherwydd newidiadau yn y systemau tanwydd cerbydau, ni fydd hwylio mynd yn arbed tanwydd i chi chwaith.\nCerdded a Beicio:


Pwerau i gyhoeddi bond newydd ar gyfer buddsoddi mewn seilwaith | LLYW.CYMRU\nPwerau i gyhoeddi bond newydd ar gyfer buddsoddi mewn seilwaith\nHeddiw, cafodd Llywodraeth Cymru bwerau newydd i gyhoeddi bondiau ar gyfer helpu i ariannu buddsoddiadau mewn seilwaith.\nMae'r pwerau newydd, sy'n rhan o Gytundeb Dydd Gŵyl Dewi, yn golygu y gall Llywodraeth Cymru gyhoeddi bondiau adbrynadwy i ariannu prosiectau megis ysgolion, ysbytai, ffyrdd a thrafnidiaeth gyhoeddus.\nMae hyn yn cynyddu nifer yr opsiynau benthyca sydd ar gael i Lywodraeth Cymru.\n“Ar adeg pan mae ein cyllidebau cyfalaf yn dal i leihau, mae'r pwerau ychwanegol hyn yn sicrhau bod ystod lawn o ddulliau benthyca ar gael inni i'n helpu i allu parhau i fuddsoddi yn ein cynlluniau uchelgeisiol ar gyfer seilwaith Cymru gyfan.\n“Byddwn ni bob amser yn dewis y dulliau rhataf o godi cyfalaf gyntaf wrth fuddsoddi mewn seilwaith, cyn defnyddio ffynonellau eraill o gyfalaf y mae'n rhaid eu had-dalu, megis bondiau.”\nFel gyda dulliau eraill o fenthyca, rhaid talu llog wrth ad-dalu bondiau. Byddant yn cael effaith ar y refeniw sydd ar gael i Lywodraeth Cymru i ariannu gwasanaethau cyhoeddus o ddydd i ddydd.


Dewch o hyd i'r gwneuthurwr Rhannau Stampio o ansawdd uchel a chanllaw cyflenwr Rhannau Stampio, gyda ffatri yn Taiwan\nTong Na Enterprise Co., Ltd. yn arwain Gwneuthurwr, Cyflenwr ac Allforiwr Rhannau Stampio, â ffatri yn Taiwan. Rydym yn cyflenwi ac yn allforio cynhyrchion o'r radd uchel yn gyson a pharhau i wella ar y prosesau gweithgynhyrchu a'r amgylchedd gwaith drwy ymwneud gweithwyr cyfanswm a glynir yn gaeth at moeseg busnes teg. Rydym wedi ennill nifer patentau yn y maes. Mae ein didwylledd a gwaith caled wedi ein helpu i gyd-fynd ein ansawdd â safonau rhyngwladol. Os oes gennych ddiddordeb mewn unrhyw arddulliau un o'n cynnyrch, mae croeso i chi cysylltu â ni.\nSiopa'r canllaw gorau o Rhannau Stampio, mae angen i chi wybod am ansawdd uchaf Rhannau Stampio gwneuthurwr, cyflenwr, cyfanwerthwr, dosbarthwr, OEM ac ODM o a ffatri yn Taiwan\nGwanwyn gwastad yw ein cwmni’s cynnyrch datblygu cynnar,gyda hanes hir,a phrofiad a thechnoleg eithaf medrus.Mae'n cael ei gyflenwi i ffatrïoedd OEM mawr yn Taiwan,ac wedi hynny aeth i mewn i ffatrïoedd OEM ceir mawr mewn rhanbarthau eraill. GSC46-1 Gwanwyn Llawn,3.3*9.Adjuster Sedd Car 7mm a Ddefnyddir Gwanwyn,Triniaeth Gorchuddio Proses Saponification Cynnyrch Taiwan Taliad casglu am y llwyth cyntaf Mwy na 40 mlynedd o brofiad,o grimpio i ffurfio,mae'r broses gyfan yn awtomataidd,ac mae profion sampl ar gael Deunydd Taiwan Dur Tsieina ISO90001&Ardystiad TS16949\nGellir dewis arddull amrywiol o Gear Sector a Lock Gear,allforio i bob rhanbarth o'r byd,yn cael ei ddefnyddio gan ffynnon-ffatrïoedd ceir hysbys Gêr Sector,Dant uchaf 50.5*4mm Diwydiant ceir,diwydiant peiriannau Gellir trafod telerau talu yn unol ag anghenion cwsmeriaid Stampio,golchi dannedd,triniaeth wres,profiad cynhyrchu amser hir,mesur ansawdd proffesiynol,danfoniad cyflym,yn gyflawn ar ôl-gwasanaeth gwerthu,cadarnhad sampl ar gael Prynu Uniongyrchol Dur Tsieina Taiwan,cyflenwad sefydlog,ardystio ansawdd TS16949 ISO90001 y ddau ardystiad Dylunio a chynhyrchu yn Taiwan\nRhannau cyfathrebu electronig yw ein cwmni’s orau-gwerthu cynhyrchion,a ddefnyddir gan frandiau electronig mawr.Rhannau a ddefnyddir gan ranbarthau lleol a rhanbarthau eraill yn Ne-ddwyrain Asia. 273 Rhannau Electronig,Cyswllt Batri Gwanwyn,3.24*3.33mm Cyfrifiaduron,Electroneg,Rhannau stampio cysylltiedig â Ffôn Symudol TT45~60 diwrnod ar gyfer y taliad Yn ôl anghenion cwsmeriaid,prosesu a chynhyrchu lluniadu,yn gallu darparu profion sampl,2.Mesur proffesiynol 5D,cynhyrchu mowld parhaus yn gyflym ac yn sefydlog. Deunydd Copr Ffosffor Tystysgrif TS16949 ac ISO90001 Cynnyrch Taiwan\nBeth yw'r gorauRhannau Stampio ?\nMae stampio metel yn broses weithgynhyrchu a ddefnyddir i drosi dalennau metel gwastad yn siapiau penodol. Mae'n broses gymhleth a all gynnwys nifer o dechnegau ffurfio metel, fel blancio, dyrnu, plygu a thyllu. Ein cynnyrch gan gynnwys Clipiau Gwanwyn Metel , Dôm Metel , Rhannau Stampio Metel Rhannau Electronig , Rhannau Cysylltwyr , Rhannau Gwanwyn Gwanwyn, Gwanwyn llwyr Rhannau Gear Rhannau CNC . Mae prosesau stampio metel yn parhau i ddatblygu a gwella gyda thechnoleg newydd. Nid yn unig y mae'r broses weithgynhyrchu yn elwa o fwy o awtomeiddio o'r dechrau i'r diwedd, ond mae'r peiriannau stampio hefyd yn dod yn fwy datblygedig.\nMae gennym lawer o fodurol hefydRhannau Stampio a ffynhonnau. Gall prosesau gweithgynhyrchu stampio metel greu rhannau a ffurfiau metel solet yn gyflym ac yn lân. Mae'r broses yn defnyddio marw arbenigol sy'n pwyso dalennau o fetel i'r union ffurf gywir. Defnyddir y ffynhonnau hyn yn y cerbydau newydd mwyaf datblygedig ar y farchnad ac maent yn cynnig y siwrnai esmwythach sydd ar gael heddiw i ddefnyddiwr y cerbyd. Defnyddir y rhannau hyn mewn amrywiaeth o gymwysiadau sy'n hanfodol i genhadaeth, lle mae perfformiad, dibynadwyedd a hyd oes yn hanfodol. Mae ein ffynhonnau modurol, ffurflenni gwifren a stampiadau yn aml yn cael eu dewis yn seiliedig ar y cymhwysiad a'r amgylchedd. Croeso i gysylltu â ni.


Pawb ar fwrdd y Deadwood stage-adolygiad Calamity Jane | POBL CAERDYDD | #PoblCaerdydd\nMae’r Deadwood stage wedi cyrraedd Caerdydd ac mae Calamity Jane yn gynhyrchiad whipcracaway o wych!\nRoedd y Theatre Newydd yn dan ei sang neithiwr ac ar ddiwedd y perfformiad gyda wyth munud o encore llawn egni, welais i gwen fawr ar wynebau pawb a chlywes ambell i yeeee ha ‘fyd!!\nOK, dyw sioe gerdd o’r fath ddim yn cutting edge ond beth sy o’i le ar noswaith o ymgollu’n llwyr yn Americana’r 19fed ganrif. Gallwn i o blith nifer mae’n siwr, uniaethu gyda tomboi fel Calam achos fel croten fach yn tyfy fyny yn y Barri, gallech chi weld fi droeon yn gwisgo het gowboi a chario dryll.\nMa Martha Jane Cannary neu Calamity Jane yn un o arwyr y Wild West ynghyd a’i gwr Wild Bill Hickock (Tom Lister) – dim dychymyg awduron y sioe, Sammy Fain a Paul Francis Webster wnaeth greu’r cymeriadau hyn.\nMae Jodie Prenger fel Calamity yn adnabyddus fel yr actores wnaeth ennill y gystadleuaeth i chwarae rhan Nancy yn Oliver! ac roedd hi’n llenwi’r llwyfan gyda’i phersonoliaeth.\nRoedd y Calamity Jane iawn yn dipyn o gymeriad. Hi oedd yr unig fenyw i weithio ar y Northern Pacific Railroad, roedd hi’n gamblo, yn cloddio am aur ac wrth gwrs yn gyrru stagecoach. Ond roedd ganddi ochr arall mwy tyner hefyd ac fe llwyddodd Jodie i gyfleu y ddeuoliaeth yma’n dda- ac mae ganddi llais cryf iawn oedd yn arbennig o bwerus wrth ganu ‘Secret Love‘.\nOnd i mi, cryfder i sioe yw’r ensemble- llond cart o actorion talentog sydd yn actio, canu, dawnsio a chanu offerynnau drwy gydol y sioe. Rhaid i fi fan hyn ganmol y Gymraes, Sioned Saunders. Mae’n siwr i fi weld hi’n canu o leuaf pedwar offeryn tra’n actio Susan, merch perchennog y theatre/dafarn. Mae cael yr actorion i ganu offerynnau ar y llwyfan yn dod yn fwy cyffredin nawr- a dwi wrth fy modd yn gweld, ac yn gwerthfawrogi, pa mor dalentog ac amryddawn yw ein tô ifanc o actorion.\nMae’r holl sioe wedi’i leoli mewn gwesty yn Deadwood, Dakota yn 1876. Mae’r perchennog Henry Miller (Anthony Dunn) am gael un o gantorion mwya’r Gorllewin gwyllt Adalaid Adams (Christina Tedders- sy’n canu’r ffidil yn wych) i berfformio yn ei theatr. Mae na ddryswch yn digwydd (syrpreis syrpreis! ) wrth i Calamity fynd ati i’w mofyn hi o Chicago a dod a hi nôl i Deadwood a’r helynt sy’n dilyn.\nMae’r caneuon yn adnabyddus –Whip crack away a Black hills of Dakota gyda’r gynulleidfa yn ymuno sawl gwaith (heb ofyn!). Ro’n i’n licio triniaeth Tom Lister o Higher than a Hawk- gyda guitarau dau neu dri o actorion eraill yn cyfuno’n swynol i greu cyfnod mwy hamddenol ymysg yr holl anrhefn.\nMae’r ail hanner yn pigo momentwm wrth i Calamity a Bill benderfynu a ydyn nhw am briodi a’i peidio ac yn gorffen gyda encore sy’n gwneud i Noson Lawen swnio fel Munud i Feddwl. Ieeeeee haaaaa!\nCalamity Jane · New Theatre\nTrideg miliwn munud yn hanes Dawn French


Beth mae Gweithiwr tynnu asbestos yn ei wneud?\nMae Gweithwyr Tynnu Asbestos yn gweithio i Gontractwyr Tynnu Asbestos Trwyddedig HSE. Mae'n rhaid i'r sefydliadau hyn wneud cais i'r HSE am Drwydded i ymgymryd â gwaith ag Asbestos mewn amgylchedd a reolir yn dynn.\nHelpu i adeiladu llociau pwrpasol o amgylch y deunydd sy'n cynnwys Asbestos.\nTynnu Asbestos yn ddiogel gan ddefnyddio amrywiaeth o offer arbenigol gan gynnwys chwistrellwyr heb aer a chyfarpar chwistrellu.\nGwisgo cyfarpar diogelu arbenigol gan gynnwys gorchuddwisgoedd ac anadlydd pŵer a elwir yn fwgwd wyneb llawn.\nHefyd mae gan bob tasg Uned Ddihalogi ymroddedig i'r gweithredwyr gael cawod ar ddiwedd pob shifft er mwyn sicrhau y gallant wneud y gwaith hwn yn ddiogel.\nGall gweithwyr asbestos sydd newydd eu hyfforddi ddisgwyl ennill tuag £20,000\nGall gweithwyr asbestos wedi'u hyfforddi â phrofiad ennill tuag £20,000 - £25,000\nGall goruchwylwyr ennill tua £25,000 - £35,000\nBydd cyflogau'n dibynnu ar leoliad, cyflogwr a faint o oramser sy'n cael ei weithio. Mae gweithwyr tynnu asbestos hunangyflogedig yn gosod eu cyfraddau cyflog eu hunain.\nGwiriwch y swyddi Gweithiwr Tynnu Asbestos diweddaraf:\nSwydd yw Swydd\nGall nifer y swyddi gwag sy'n gysylltiedig â'ch rôl swydd ddewisol amrywio'n ddyddiol, gan mai gwefannau allanol yw'r rhain. Gwiriwch yn rheolaidd i weld cyfleoedd newydd wrth iddynt gael eu postio.\nGan ddilyn gweithdrefnau cludiant y cwmni, dw i'n gwisgo fy mwgwd a fy ngorchuddwisg cyn mynd i mewn i'r lloc i dynnu'r asbestos. Mae angen tynnu'r holl ddeunyddiau trwy ddefnyddio dulliau rheoli llwch, chwistrellu tarth a gwagio cysgod. Amlygir y dulliau a ddefnyddir ar y cynllun gwaith, a thrwy ein hyfforddiant blynyddol.\nAr ôl i'r deunydd gael ei dynnu, mae'n rhaid iddo gael ei fagio'n ddwbl ac yna ei roi mewn sgip asbestos cloadwy. Wedyn rhaid imi lanhau'r ardal waith gyfan yn ofalus er mwyn sicrhau bod yr asbestos wedi cael ei dynnu'n llwyr gan wneud yr ardal yn ddiogel i grefftau eraill ddilyn ymlaen ar ôl i ni orffen. Ar ôl i mi orffen mae fy ngoruchwyliwr'n gwirio fy ngwaith cyn bod dadansoddwr annibynnol hefyd yn gwirio'r ardal ac yn rhedeg prawf awyr cyn i ni dynnu'r lloc a dychwelyd yr ardal i'n cleient.


Cyfoeth Naturiol Cymru / CNC yn rhybuddio yn erbyn defnyddio plastig gwastraff i wneud arwynebau marchogaeth\nCNC yn rhybuddio yn erbyn defnyddio plastig gwastraff i wneud arwynebau marchogaeth\n12 Hyd 2021\nYn ôl rhybudd gan Cyfoeth Naturiol Cymru (CNC) mae defnyddio plastig gwastraff i wneud arwynebau marchogaeth yn niweidiol i geffylau, i farchogion a’r amgylchedd.\nMeddai Adrian Evans, Cynghorydd Arbenigol Arweiniol ar gyfer mynd i’r afael â Throseddau Gwastraff:\n“Ar hyn o bryd mae CNC yn ymchwilio i achos posibl o’r deunydd hwn yn cael ei adael yn anghyfreithlon ar safle yng Nghymru.\n“Mae’r gweithgaredd hwn yn golygu cymysgu plastigau o ffynonellau amrywiol, gan gynnwys, gorchuddion ceblau ac offer trydanol gwastraff a allai halogi’r tir ac achosi niwed i geffylau a marchogion.\n“Os ydych yn cael cynnig deunydd a allai fod yn ddeunydd gwastraff, cofiwch feddwl ddwywaith.”\nMae’n drosedd storio neu ddefnyddio gwastraff a reolir ar safle heb drwydded neu esemptiad priodol a’r cyngor gan CNC yw: os yw bargen yn swnio’n rhy dda i fod yn wir yna mae’n debyg ei bod hi, felly peidiwch â chael eich twyllo.\n“Os oes gennych bryderon am weithgaredd anghyfreithlon amheus neu os ydych chi eisiau gwybod mwy cysylltwch â CNC drwy fynd i : wefan CNC - rhoi gwybod am ddigwyddiad neu ffoniwch - 0300 065 3000 24 awr y dydd, saith niwrnod yr wythnos.”


Academyddion yn myfyrio ar gynnydd y mudiad ffeministaidd - Newyddion - Prifysgol Caerdydd\nAcademyddion yn myfyrio ar gynnydd y mudiad ffeministaidd\nBydd ymchwilwyr blaenllaw ym maes y gyfraith a rhywedd yn trafod sut y gellir cael gwared ar ragfarn ar sail rhyw am byth.\nBydd y gynhadledd yn nodi 30 mlynedd ers cyhoeddi 'The Sexual Contract' gan Carole Pateman, Athro Anrhydeddus ym Mhrifysgol Caerdydd. Roedd y gwaith arloesol, sy'n destun allweddol i fyfyrwyr o hyd, yn tynnu sylw at sut mae menywod yn dal i fod mewn sefyllfa israddol i ddynion, er gwaethaf y myth bod pob dinesydd yn gyfartal dan y contract cymdeithasol.\nDywedodd un o drefnwyr y gynhadledd, Dr Sharon Thompson, Uwch-ddarlithydd yn y Gyfraith: "Dri degawd yn ddiweddarach, mae'r materion sy'n codi yn y llyfr hwn yr un mor berthnasol ag erioed. Mae anghydraddoldeb rhwng y rhywiau o hyd ym mhob agwedd ar fywyd. Mae'n hanfodol, felly, bod ymchwil yn y maes hwn yn parhau er mwyn i academyddion allu cynnig syniadau a dadansoddiad i lywio'r ddadl."\nCynhelir y digwyddiad ar 10 a 11 Mai gan y grŵp ymchwil y Gyfraith a Rhywedd, rhan o Ganolfan y Gyfraith a Chymdeithas Caerdydd a Feminist Legal Studies, cyfnodolyn blaenllaw. Bydd ysgolheigion o'r DU, UDA, Ewrop, Awstralia a Canada a ysbrydolwyd gan gasgliadau'r llyfr yn archwilio pa mor berthnasol ydyw heddiw, ac yn cynnig dealltwriaeth newydd o wahanol berthnasau contractaidd sy'n cynnwys priodi a chyflogaeth.\nYchwanegodd darlithydd yn y Gyfraith, ac un o drefnwyr y gynhadledd, Dr Lydia Hayes: "Fel ysgolheigion cyfreithiol-gymdeithasol, mae The Sexual Contract wedi chwarae rhan bwysig ac wedi trawsnewid ein dealltwriaeth o'r gyfraith a rhywedd. Mae ein cynhadledd yn gyfle gwych i ddathlu'r campwaith ffeministaidd hwn ac ymgysylltu â'n siaradwyr, yr Athro Carole Pateman a'r Athro Joan Tronto."\nDywedodd Dr Russell Sandberg, Pennaeth Adran y Gyfraith: "Mae'r trafodaethau ynghylch anghydraddoldeb rhwng y rhywiau heddiw yn golygu ei bod hi'n bwysig i ni adlewyrchu hyn yn ein hymchwil a'n gweithgareddau addysgu. Rydw i wrth fy modd bod ein grŵp ymchwil y Gyfraith a Rhywedd – dan arweiniad Dr Lydia Hayes, Dr Daniel Newman a Dr Sharon Thompson – yn arwain y maes gyda'i waith."


'Debora' gan Pablo Palacio | Llenyddiaeth Gyfredol\n'Debora' gan Pablo Palacio\nErs yr Golygyddol Barataria, daw'r rhifyn newydd hwn o'r gwaith Debora, gan yr awdur o Ecwador Pablo Palacio. Mae'n waith sy'n hollol groes i arferion yr oes.\nGan fod pawb yn llenwi'r cof â rhywfaint o felyster, mae angen ymrwymo i'r rhagdybiaethau, gan edrych am yr artifice, a rhoi i'r Is-gapten yr hyn nad oedd ganddo, cefnder y nofelau a hefyd bywyd, sy'n dod ag arogl ffres o quince . Ond ni fydd y stori yma: mae'n rhaid ei gweld ym mynegai nofel ramantus ac felly bydd gennym y gwallt gwyn hwnnw â gwallt melyn wedi'i falu a bod perchennog y gwallt hwn yn teimlo malais yn tyfu o groen ei ben, cysglyd. Mae'r atgof tybiedig hwn, y mae'n rhaid iddo fod ym mrest pob dyn, yn gwneud i'r Is-gapten ocheneidio.\nGanwyd Pablo Palacio yn y flwyddyn 1906 a bu farw ym 1947. Roedd yn awdur a chyfreithiwr Ecwador. Yn brif ragflaenydd yr avant-garde yn Ecwador ac America Ladin, roedd yn ddatblygiad o ran strwythurau a chynnwys naratif oherwydd bod ei waith bron heb ei ymchwilio i awduron moesau ei gyfnod.\nGwaith y bydd yr holl ysgolheigion hynny o waith yr awdur yn gallu ei fwynhau, yn ogystal â'r rhai sydd am wybod mwy am lenyddiaeth eginol ei gyfnod.\nLlwybr llawn i'r erthygl: Llenyddiaeth Gyfredol » Llenyddiaeth » Awduron » 'Debora' gan Pablo Palacio


Nina ydw i, Cydlynydd y Prosiect Gwrando sydd yn rhan o Strategaeth Bryncynon yn Nyffryn Cynon. Prosiect cyfeillio yw hwn sydd yn gweithio gyda phobl hŷn bregus, unig ac ynysig yn ein cymuned. Rydym yn mynd i’r afael â thlodi bwyd a thanwydd wrth ddosbarthu prydau poeth wythnosol, bocsys bwyd, bwrdd bwyd ac oergell gymunedol a chymorthfeydd cyngor, digwyddiadau a gweithgareddau.\nMae gwirfoddoli wrth wraidd ein gwaith, gan ddefnyddio’r sgiliau a’r profiad sydd gan ein cymuned hŷn yn enwedig. Rydym wedi ein lleoli yn y ‘Feel Good Factory’, canolfan byw’n iach, a gyda chymorth Adfywio Cymru a’r grant Hwb i’r Hinsawdd rydym wedi gallu lleihau ein hôl troed carbon wrth newid y boeleri, goleuadau a’r popty.\nMae gen i radd mewn Ecoleg a Bioleg Forol, gyrfa mewn datblygu cynaliadwy ac roeddwn yn arfer bod yn Gydlynydd Adfywio Cymru. Rwyf wedi defnyddio fy angerdd am ymgysylltu a grymuso cymunedau gyda Strategaeth Bryncynon. Mae gan Adfywio Cymru, a’i Gydlynwyr a Mentoriaid yn y cymunedau, rhan unigryw i chwarae yn hyrwyddo gweithredu yn erbyn newid hinsawdd ar lawr gwlad.\nRoedd fy nghyfnod yn gweithio fel Cydlynydd Adfywio Cymru yng Nghasnewydd a’r Cymoedd Dwyreiniol rhwng 2012 a 2016 yn un llwyddiannus. Roedd prosiectau’n cynnwys amddiffyn cyntaf rhag llifogydd, gweithdai ymarferol, arolygon o adeiladau cymunedol, achub ardaloedd o goetir pwysig a diogelwch bwyd. Mae gen i yrfa hir yn y maes rheoli cefn gwlad, datblygu rhyngwladol a gweithio gyda rhai o bobl fwyaf bregus ac ymylol y byd. Rwy’n angerddol am fasnach deg a thwristiaeth gynaliadwy, wedi bod yn swyddog twristiaeth gynaliadwy yn Zimbabwe ac yn ymgynghorydd prosiectau amgylcheddol a chymunedol yn India a Nepal. Yn Zimbabwe, gweithiais gyda chynghorau rhanbarthol, cwmnïau twristiaeth a chymunedau i ddatblygu prosiectau twristiaeth gynaliadwy. Cynhaliwyd digwyddiadau ymgysylltu ac roedd prosiectau yn cael eu dewis a’u blaenoriaethu trwy gonsensws. Sefydlwyd rhwydwaith ‘homestay’ a gweithio gyda merched, plant ysgol a phobl hŷn y pentrefi ac aethant ati i adeilad gwesty eu hunain. Roeddent yn creu briciau eu hunain, yn torri’r gwair ac yn gosod y gwellt ar y to. Roedd y prosiectau yma yn gwella safon byw’r pentrefi mewn diwydiant lle’r oeddent wedi’i ymyleiddio cynt. Fe ddes i Gymru i reoli Ynys Hywel yn Nyffryn Sirhywi gan arwain y sefydliad at ennill Gwobr Twristiaeth Werdd gyntaf Bwrdd Twristiaeth Cymru a’r Wobr Twristiaeth Yfory ryngwladol.\nBydd dealltwriaeth wych o sut mae newid hinsawdd yn cael effaith ar bawb a bydd pobl yn cymryd cyfrifoldeb am weithredoedd eu hunain ar lefel llawr gwlad, cenedlaethol a rhyngwladol. Bydd cymunedau yn dysgu gan ei gilydd, gan rannu sgiliau a phrofiadau a magu hyder yn yr hyn y gallant ei gyflawni. Bydd prosiectau arloesol a chreadigol yn ffynnu a bydd toreth o erddi cymunedol, gofodau gwyrdd, rhandiroedd, ffermydd cymunedol, cydweithfeydd bwyd, llwybrau beicio a cherdded diogel. Bydd tlodi bwyd a thanwydd ddim yn bodoli mwyach a bydd cymunedau gwledig a threfol yn llwyddiannus yn datblygu prosiectau ynni cynaliadwy eu hunain.


O Bydded i’r Heniaith Barhau – rjc7's Blog\nPosted by rjc7 on June 26, 2016 June 28, 2016\nO fewn Ewrop roedd gan Gymru a’r Iaith Gymraeg statws a chyfle cyfartal. Nid wyf yn ceisio ffurfio post gwleidyddol ond credaf yn gryf fod rhaid inni ddeall roedd buddsoddiad o Ewrop nid yn ariannol yn unig ond diwylliant ein gwlad a oedd wedi sicrhau tegwch dros ein hiaith ni.\nBeth ydyn ni’n gallu gwneud i roi’r Iaith Gymraeg ar yr agenda ers y refferendwm? Yn bennaf oll bydd angen i Gymru deall ni fydd pawb yn gweld ein hiaith fel blaenoriaeth. Mae Cymru yn cynrychioli sawl safbwynt a mae rhaid inni geisio ein gorau i uno’r mwyafrif o Gymru tu ôl pwysigrwydd ein hetifeddiaeth. Mae rhaid gwneud yn siwr bod y dadl yn un sydd yn llwyddo i oresgyn unrhyw ffiniau gwleidyddol neu ddaearyddol.\nHeb os nac oni bai yr ydym angen arweiniad gan y Cynulliad ond prif frwydr Carwyn Jones bydd i frwydro am degwch ariannol. A fydd amser gyda nhw i ystyried yr effaith ar ddiwylliant ein gwlad?\nMae S4C o dan bygythiad ariannol ac i wylwyr y sianel, rydym yn fwy nag ymwybodol o’r ffaith bod y sianel yn ailddarlledu sawl rhaglen tro ar ôl tro. Mae diffyg arian i gynhyrchu rhaglenni newydd yn amlwg yn cael effaith ar y dewis sydd ar gael ar y sianel. Cryfder S4C yw’r ffaith bod CYW yn wych ac yn sicrhau bod cyfle gan blant oedran cynradd i fwynhau amrywiaeth o raglenni ar eu cyfer nhw.\nMae’r niferoedd o lyfrau yn y Gymraeg yn dangos cryfder a bylchau yn y farchnad. Deallaf yn iawn bod awduron sydd yn ysgrifennu yn yr Iaith Gymraeg yn mynd i weld hi’n anodd i ennill bywoliaeth o farchnad sydd yn weddol fach ond prin iawn mae llyfr ar gael i blant rhwng 10-14 oed sydd yn sbarduno brwdfrydedd a hwyl. Ifi, dyma’r oedran allweddol. Mae sawl llyfr ardderchog i blant 1-6 oed ac yna 7-10 oed mae sawl llyfr megis Tudur Budr, Henri Helynt, llyfrau Gwyn Morgan e.e. Zac yn y Pac ac ati. Wrth gyrraedd yr oedran 10-14, roedd cyfres corryn yn arfer llenwi’r bwlch ond mae’r llyfrau’n weddol hen ffasiwn yn ei hedrychiad ac wedi bod mas o brint am amser hir. Mae ambell eithriad ond ar y cyfan credaf fod angen busoddi llawer mwy yn yr oed yma er mwyn sicrhau bydd darllenwyr y dyfodol. Plant bydd yn oedolion sydd eisiau codi llyfr Cymraeg. A fydd cefnogaeth ariannol ar gael dros delerau newydd gyda Llywodraeth San Steffan?\nNid refferendwm dros yr Iaith Gymraeg ydoedd wythnos diwethaf ac yr wyf yn sicr bod sawl Cymro a Chymraes wedi pleidleisio i adael Ewrop fodd bynnag mae rhaid inni sicrhau bod yr hawliau sydd gennym dros ein hiaith yn aros yn ei lle. Serch hyn oll, erthygl sydd yn gofyn sut bydd hi’n bosib i lenwi’r bwlch bydd buddsoddiad a chefnogaeth o’r Undeb Ewropeaidd yn gadael?\nCwestiwn heb ateb ydyw am nawr ond hoffwn weld yr Iaith Gymraeg ar yr agenda wrth i bob parti gwleidyddol derbyn dydyn ni ddim yn aelod o’r Undeb Ewropeaidd rhagor. Pwy bydd yn buddsoddi yn ein hiaith ac etifeddiaeth?\nMewn cais olaf fy erthygl, a gan ddilyn sawl post sydd gen i yn y Gymraeg ar fy wefan, dyma’r amser inni ddathlu ymdrechion pawb i siarad Iaith y nefoedd ac I dderbyn taw Iaith lafar yw Hanes ein hiaith ni ac wrth esblygu credaf fod angen inni gyd cefnogi pob person sydd yn gwneud defnydd o’r Iaith heb feirniadu’r safonau. Iaith fyw yw’r Iaith Gymraeg mewn sawl ardal gan gynnwys y miloedd o blant yn y de-ddwyrain sydd yn mynychu Ysgol Gynradd Gymraeg. Ond rydym eisiau sicrhau bod yr Iaith yn fyw i bawb.\nY ffordd gorau i sicrhau dyfodol ein hiaith yw defnyddio’r Iaith heb ofn ar bob achlysur. Dwedwch diolch yn y siopau, hwyl fawr, da boch, bore da, sut mae? Fel arbrawf bach i fy hunan, dw i wedi gwneud hyn a fe gewch chi eich rhyfeddu i glywed sawl person bydd yn ymateb gan ymdrechu i siarad yr Iaith.\nYm mis Medi bydd Ysgol Gynradd Gymraeg newydd yn agor yng Nghaerdydd sef Ysgol Hamadryad. Ardal amlddiwylliant ydyw ac yn barod bydd y drysau’n agor i griw brwfrydig o ddisgyblion a fydd yn goresgyn unrhyw ffiniau i fod yn blant a fydd yn joio dysgu a chwarae yn y Gymraeg.\nMewn undod mae nerth. Nerth ein hiaith yw’r balchder a brwdfrydedd mae hi’n ennyn o Ynys Môn i fae Caerdydd. Iaith y cyhoedd, y werin, yw Cymraeg ac ein dewis ni ydyw i siarad yr Iaith ac i barchu pob person sydd yn defnyddio’r Iaith.\nWrth wylio rygbi a phêl-droed yn Euro 2016, mae calon lan, ein hanthem Genedlaethol, Hymns and Arias yn atseinio’r dros y byd. Balchder yw’r prif deimlad wrth glywed y canu ar y teledu a does dim byd wedi uno Cymru yn fwy nag ymdrechion ein chwaraewyr ym mhob maes.\nFel dwedais, ‘Mewn undod mae nerth’ ac er mwyn sicrhau dyfodol i’r ieuenctid, mae rhaid inni frwydro dros fuddsoddiad i Gymru fel oedd y Brexiteers yn addo (ond wrth wrando ar Ian Duncan Smith bore’ma addewid ffug ydoedd). Yn ail mae rhaid inni frwydro dros degwch i’r Iaith Gymraeg ac yn drydydd cydnabyniaeth dros ein hetifeddiaeth unigryw neu fel bydd pobl yn ein trin fel rhanbarth o Loegr a nid Gwlad.\nPrevious Post What type of teacher are you?\nNext Post To dream, to fail, to learn, to succeed!


Llwybr arfordir a thwyni Freshwater West | National Trust\nLlwybr arfordir a thwyni Freshwater West\nMwynhewch daith gylch hardd o gwmpas y twyni a’r tir amaethyddol sydd y tu cefn i draeth Freshwater West. Wrth fynd, sylwch sut mae ein gwaith adfer yn cefnogi byd natur ac edmygwch y golygfeydd o’r môr o ongl wahanol.\nNodwch nad oes hawl mynd a chŵn ar y llwybrau caniataol hyn er mwyn osgoi tarfu ar y bywyd gwyllt a’r planhigion.\nMaes parcio Freshwater West, SA71 5AH\nGwelwch y môr o ongl wahanol ar ein llwybr arfordir a thwyni National Trust / Drew Buckley\nParciwch yn y prif faes parcio yn Freshwater West. Gyda’ch cefn at y traeth, trowch i’r chwith, anelwch am y toiledau ac fe welwch chi fap o’r ddwy daith o gwmpas Gupton. Dyma’r man lle byddwch yn gweld eich mynegbost cyntaf (sylwch bod y ddwy daith yn dilyn yr un llwybr i ddechrau).\nDilynwch y llwybr drwy’r twyni, gwyrwch tua’r dde a dilynwch y llwybr ceffyl drwy’r giât, yna bron yn syth trowch i’r chwith gan adael y llwybr ceffyl ac ewch mewn i ardal adfer gweirdir y twyni.\nDilynwch linell y ffens ar y chwith nes dod at saeth yn pwyntio i’r dde. Trowch i’r dde a cherddwch ar hyd ochr y twyni gyda’r ardal o dir gwlyb tymhorol ar y chwith i chi.\nYn y pellter fe welwch Starman’s Hall, anelwch yn syth am yr giât (y tâp trydan) yng nghornel chwith bellaf y cae. Mae mynegbost wedi ei osod ar hen ffin y cae i’ch helpu ar eich ffordd.\nDatodwch dâp y ffens drydan gan ddefnyddio’r handlen blastig wedi ei hinsiwleiddio a cherddwch drwodd i drac Starman’s Hall.\nTrowch i’r dde ac anelwch lan y trac nes cyrraedd y gyffordd ar y trac uchaf.\nDilynwch y saethau a throwch i’r dde. Cariwch ymlaen nes cyrraedd y gyffordd nesaf, trowch i’r dde unwaith eto a cherddwch lawr y llwybr ceffyl nôl i ddechrau’r daith.\nCymerwch ofal os gwelwch yn dda wrth gerdded y llwybr. Mae’r safle yn fferm weithiol a gall fod cerbydau amaethyddol o gwmpas y lle. Gall y tir fod yn anwastad mewn mannau.\nMae Freshwater West ar y B4319. Dilynwch y B4319 o Benfro neu’r B4320 o Angle. Y côd post agosaf at Freshwater West yw SA71 5AH.\nArlwyo (oriau agor tymhorol)\nGwylio bywyd gwyllt yn Freshwater West\nMae Freshwater West a’r dirwedd o gwmpas yn hafan i fywyd gwyllt. Edrychwch am adar yn hedfan, pryfed lond y lle a phlanhigion prin yn y twyni tywod a’r tir corsiog.\nSyrffio yn Freshwater West\nGyda’i ymchwydd cyson a thonnau cryfion, mae Freshwater West yn cael ei ystyried yn un o’r mannau gorau yng Nghymru i syrffio. Dewch â’ch bwrdd a gwelwch â’ch llygaid eich hun.


cerddoriaeth Cwpl ar gyfer y Ffordd\nTachwedd 7, 2017 + Celfyddydau a Cherddoriaeth, Awstria, Ewrop, Hanes\nNeue Wiener Schule: Schoenberg a'r Ail Ysgol Fienna\nMae Fienna, Awstria yn ddinas sydd wedi'i hadeiladu ar athrylith pur. Mae pob cornel yn ymddangos fel penddelw, cerflun, neu efallai neuadd berfformio gydag enw arall wedi'i ysgrifennu isod, a stori arall i'w chlywed. Mewn sawl ffordd, mae'n gartref canolog i gerddoriaeth glasurol fawr, ac mewn gwirionedd cyfansoddodd gerddoriaeth gyda cherddorfa o unrhyw fath. Cyn teithio yn unrhyw le, mae'n well gennym nodi… Darllenwch mwy\nMedi 26, 2017 + Llety, Celfyddydau a Cherddoriaeth, Bwyd a Diod, Hanes, Itineraries, Gogledd America, Tennessee, Cynllunio Teithio, Unol Daleithiau\nSut i Wario Diwrnodau 3 Yn Nashville\nMae Nashville wedi tyfu'n aruthrol dros y degawd diwethaf, ar ôl manteisio ar ei enw da fel cerddoriaeth mecca gwlad. Er bod y rhesymau wedi bod yn niferus, gan gynnwys adfywiad East End Nashville a golygfa goginio gynyddol, mae'r canlyniadau wedi arwain at atgyfnerthu marchnad dwristiaeth sydd eisoes yn gryf. Yr hyn nad yw llawer yn ei sylweddoli cyn ymweld â'r Music City, fodd bynnag, yw bod Nashville yn cynnig llawer y tu allan… Darllenwch mwy


Gofalwyr - Cyngor Sir Benfro\nRydych chi'n ofalwr os ydych yn darparu neu'n bwriadu darparu gofal i oedolyn neu blentyn anabl. Gallai'r person hwnnw fod yn berthynas, ffrind neu gymydog nad yw'n gallu ymdopi gartref heb help oherwydd salwch, oedran neu anabledd. Efallai y byddwch yn teimlo eich bod yn darparu gofal fel rhan o'ch perthynas â nhw ac nad ydych yn gweld eich hun fel gofalwr.\nMae yna lawer o wahanol fathau o help ar gael i ofalwyr, gan gynnwys:\nGrwpiau Cefnogi Gofalwyr\nGwyliau byr a gofal seibiant\nMynediad rhatach i Wasanaethau Hamdden\nMae Gwasanaeth Gwybodaeth a Chymorth Gofalwyr Sir Benfro yn cynnig cymorth a chefnogaeth i ofalwyr. Mae hyn yn cynnwys gwybodaeth, cyngor, cynllun wrth gefn mewn argyfwng, hyfforddiant, gweithgareddau a grwpiau cefnogi.\nFfôn: 01437 611002 neu e-bostiwch pciss@crossroadsmww.org.uk\nFfynonellau eraill o gymorth:\nID: 2235, adolygwyd 17/09/2021


Electric Mountain - Access Statement\nDatganiad Mynediad y Mynydd Gwefru Dros Dro\nDatganiad Mynediad Mynydd Gwefru Llanberis\nGall y ganolfan ar gael naill ai drwy y prif faes parcio neu gilfan ar y briffordd o flaen yr adeilad.\nMaes Parcio: Mae'r maes parcio wedi ei leoli i'r ochr o'r adeilad gyda pedwar bae ar gyfer dalwyr bathodynnau glas. Mae man talu ac arddangos yng nghanol y maes parcio. . Mae llwybr gwastad yn arwain at y brif fynedfa. Nid yw'r palmant wedi ei ostwng.\nTaith Tywys: Mae'r teithiau tywys yn arwain ymwelwyr o dan ddaear, rydym yn argymell i rhai sydd yn dioddef ofn mewn mannau caeth i beidio mynychu y daith. Mae'r teithiau yn dechrau o'r llawr cyntaf. Mae'r ffilm arweiniol gyda system ddolen ond mae'n cynnwys delweddau sydd yn fflachio. Wedi'r ffilm byddwch yn cael eich danfon lawr ramp gyda graddiant o 1 mewn 12 gyda canllaw. Mae cymorth i'w gael os oes angen.\nDoes dim cyfleusterau wedi'r daith dywys gychwyn. Rydym yn darparu loceri er mwyn cadw eiddo personol a waherddi o'r teithiau tywys. Nodwch ni waherddir meddyginiaeth personol. Mae rhain ar lefel is ac yn hawdd i'w defnyddio. Y pellter o'r ystafell loceri i'r bws taith yw 20 metr drwy'r ardd.\nMae'r bysus teithiau tywys gyda llawr isel**. Mae bws pwrpasol i gludo cadeiriau olwyn ar gael, gyda strapiau diogelwch oddi fewn. Lle i un cadair yn unig sydd ar bob bws. Os gall eich cadair olwyn fynd ar bws cyhoeddus rydym yn siwr gallwch ddod ar ein bws ni. Holwch ni os ydych eisiau fwy o fanylion.\nMae'r pwynt stopio cyntaf a'r opsiwn i adael y bws i gael gweld y peiriannau yn agosach. Mae'r llwybr braidd yn anwastad ac yn gallu bod yn wlyb. Mae opsiwn hefyd o ddringo 24 o risiau diwydiannol sydd wedi ei rhannu mewn tri darn. Mae 'ear plugs' ar gael os mynnwch. Gall pobl gyda anhawster symud dewis aros ar y bws lle bydd y gyrrwr yn gwrthdroi a chyfarfod gweddill y grŵp fel maent yn dod i fynnu'r grisiau.\nYr ail bwynt stopio yw'r 'Oriel Olygfaol'. Yma mae ramp bychan am i fyny gyda canllaw bob ochr. Mae paneli dehongli gyda gwybodaeth eang ar y waliau.\nAr ôl gweld y ffilm byddwn yn trawsgludo'r ymwelwyr yn ôl i'r ganolfan ymwelwyr ac yn ôl i'r ystafell loceri.\nGwybodaeth Lleol: Atyniadau eraill o fewn cyrraedd yw Rheilffordd y Wyddfa, Amgueddfa Lechi Llanberis a Rheilffordd Llyn Llanberis.\nMae gwasanaeth bws lleol i'w gael ac mae rhif ffon tacsis lleol i'w gael yn y Mynydd Gwefru.\nMae meddygfa dros y ffordd o'r brif fynedfa.\nMae signal ffon symudol yn dda yn yr ardal ond ni chaniateir ffonau symudol ar y teithiau tywys.


Stori Griff Rhys Jones | Cadw\nStori Griff Rhys Jones\nYn ogystal â bod yn ddigrifwr, actor, cyflwynydd ac awdur enwog, mae Griff Rhys Jones yn enwog am ei deithiau epig o amgylch Cymru. Yma, mae’n sôn am chwedlau mytholegol a thrysorau hanesyddol cudd sydd gan Cadw...\nPa un yw eich hoff safle Cadw a pham?Dw i’n caru Pentre Ifan uwchben Trefdraeth yn Sir Benfro. Lle llawn awyrgylch a dirgelwch, bregus ei gydbwysedd, mae sefyll yn y cysgod yna’n ddigon i godi cwestiynau am ein gorffennol dwfn, a fyddwn ni fyth yn gallu ateb llawer o’r rheiny.\nRydych wedi ysgrifennu, cynhyrchu a serennu mewn rhes o gynyrchiadau llwyddiannus ym maes teledu, ffilm a llwyfan. Petaech chi’n gallu dewis un o safleoedd Cadw i osod stori ynddo, pa un fyddech chi’n ei ddewis a pham? Yn rhyfedd iawn, dw i eisoes wedi ffilmio yng Nghonwy a’r cyffiniau ond heb fod ym Mhlas Mawr. Trueni. Fe edrychais i mewn a dyheu am dreiddio ymhellach. Dw i’n hoff o lefydd sy’n fyw gymaint ag adfeilion a dw i’n caru celfi. Mae yna straeon gwych am gyfoeth a llwyddiant Cymreig yn y lle yna.\nPa un o safleoedd Cadw y byddech chi fwyaf hoff o ymweld ag ef?\nDw i wedi bod mewn llawer iawn ond mae’n amser maith ers i fy mam fedydd fynd â fi yn fachgen i Castell Coch. Mae’n bryd mynd eto.\nYn 2017, roedden ni’n dathlu Blwyddyn y Chwedlau. A oes yna chwedlau Cymreig sydd wedi cydio yn eich dychymyg wrth deithio?Roedd yna chwedl fod y Greal Sanctaidd wedi cyrraedd plasty ger Aberystwyth. Fe es i ar ei dywydd unwaith a sylweddoli ei fod wedi mynd pan drowyd y lle yn westy. Oedd rhaid bodloni ar edrych ar ffotograff o’r hyn oedd, fwy na thebyg, yn gwpan yfed hen iawn o Ystrad Fflur pan oedd honno’n abaty fyw. Ond roedd y chwilio’i hun wedi rhoi teimlad Arthuraidd i fi.\nPa gynlluniau cyffrous sydd gyda chi ar y gweill yn 2018? Dw i’n teithio gyda fy ail sioe un-dyn, Where was I? — am fy nheithiau teledu. Mae’n dechrau yn y gwanwyn.\nDarllenwch am hoff berfformiad Connie Fisher


Cyhoeddi Enillydd Gwobr Hyrwyddwr Cymunedau Gwledig Cymru\nMae John Hanks o Fferm Tŷ Canol, Llantriddyd, y Bont-faen, newydd gael ei gyhoeddi’n enillydd Gwobr Hyrwyddwr Cymunedau Gwledig Cymru NFU Cymru / Principality 2015.\nMae’r gystadleuaeth, sydd yn ei chweched flwyddyn, yn cydnabod y gwaith caled y mae ffermwyr yn ei wneud oddi ar y fferm i helpu cymunedau eu trefi neu bentrefi lleol, ac mae enillydd y Wobr yn derbyn y wobr gyntaf o gloc llechen wedi’i grefftio â llaw a £500 a’r ddau yn yr ail safle yn derbyn £100 yr un.\nMae John yn godro 120 o wartheg yn Fferm Tŷ Canol, Llantriddyd, y Bont-faen. Mae ffurflen gais John yn datgan ei fod yn ‘weithgar iawn o ran cadw ysbryd cymunedol pentref Llantriddyd yn fyw’. Mae wedi gwisgo fel Siôn Corn ers pan oedd ei blant ei hun yn fach, ac er eu bod nhw wedi tyfu lan ac yn gweithio erbyn hyn, mae’n dal i fwynhau gwisgo fel Siôn Corn bob blwyddyn ac ymweld â’r plant lleol gyda llond sach o losin iddyn nhw i gyd. John yw’r cyntaf y mae pawb yn troi ato mewn argyfwng, fel ceir mewn ffosydd, llinellau ffôn wedi cwympo ac ati. Mae wedi bod yn ymwneud â sioe amaethyddol y Fro ers 20 mlynedd. Mae’n helpu gyda’r Clwb Ffermwyr Ifanc lleol. Mae John hefyd yn mwynhau rhedeg cystadleuaeth bwgan brain blynyddol ar gyfer holl deuluoedd y pentref. Yn ddiweddar roedd yn rhan o drefnu #Cowsontour, pan aeth 15 o ffermwyr lleol i ymweld â dros 300 o blant yn ysgol gynradd Pakeman, yn Holloway. Dysgodd y plant am y gwaith o gynhyrchu bwyd o’i ddechrau i’w ddiwedd, cawsant gyfle i odro modelau o wartheg ac yna gwneud ysgytlaeth ac i falu ŷd a gwneud toes er mwyn pobi bara.\nMeddai Dirprwy Lywydd NFU Cymru John Davies, “Wedi cryn drafod, roedd y beirniaid i gyd yn gytûn bod John Hanks yn enillydd teilwng dros ben eleni. Pan wnaethom ni gyfarfod â John, roeddem yn gallu gweld ei fod yn rhoi ei galon a’i enaid i gadw ysbryd cymunedol ei bentref yn fyw. Nid yw’n meddwl ddwywaith am wahodd newydd-ddyfodiaid i’r ardal i’w fferm i ddangos iddynt o le y daw eu llaeth. Ond nid mater o gynnwys trigolion newydd yn unig yw hi, John sydd yn sicrhau bod digwyddiadau traddodiadol lleol yn parhau, fel cystadleuaeth y bwgan brain mwyaf trwsiadus ac ymweliadau drws i ddrws Siôn Corn.”\nDaw’r ddau sydd yn yr ail safle o Wynedd a Sir Fynwy:\nDisgrifir Bryn Williams o Dŷ Coch, Cwm Cynfal, Ffestiniog, Gwynedd, fel rhywun sy’n mynd ‘y tu hwnt i’r gofyn i bobl ei gymuned’ yn ei ffurflen gais. Mae ei ymroddiad diflino yn cynnwys rhedeg amryw brosiectau lleol ers degawdau, fel Cyfle Ffestiniog, sy’n trefnu gweithgareddau cerdded, beicio a physgota i bobl leol ac ymwelwyr eu mwynhau. Mae’r fenter wedi gwella’r gymuned yn sylweddol fel lle i fyw ynddo ac i ymweld ag ef. Boed law neu hindda, mae’n dosbarthu papurau newydd yn lleol, gan gynnwys mynd â phapurau bob dydd i’r cartref gofal lleol ar gyfer yr henoed. Bydd y preswylwyr i gyd yn aros yn eiddgar am Bryn, sy’n cymryd yr amser bob dydd i siarad â phob un ohonyn nhw.\nMae John Biggs yn ffermio defaid a chig eidion yn Fferm Pentwyn, Penrhos, Rhaglan, Sir Fynwy. Mae John wedi bod yn gynghorydd cymunedol ers 40 mlynedd. Roedd yn un o’r brif bobl wrth lyw yr ymgyrch i sefydlu canolfan da byw newydd ar gyfer Sir Fynwy. Mae’n un o’r llond dwrn o bobl sydd wedi bod yn gadeirydd ar sioe amaethyddol Sir Fynwy fwy nag unwaith, ac mae hefyd yn un o Gyfarwyddwyr y Sioe. Mae’n aelod oes o Gymdeithas Tir Pori Sir Fynwy, Cymdeithas Ffermwyr Rhaglan ac yn aelod o Fforwm y Fenni.\nMeddai Rheolwr Nawdd a Digwyddiadau Cymdeithas Adeiladu Principality, Pat Ashman, “Gwelsom ymgeiswyr gwych yn rownd derfynol y gwobrau eleni ac rwy’n falch y bydd pob un ohonyn nhw’n derbyn gwobr gan eu bod i gyd wedi gweithio’n galed iawn er lles eu cymunedau lleol. Gobeithiaf y bydd ein ffermwyr yng Nghymru yn parhau i ysbrydoli eraill.”


Mae adrodd fy stori yn anodd, ond os yw'n helpu rhywun i estyn allan, mae'n werth chweil, meddai Jennifer | University of South Wales\nMae adrodd fy stori yn anodd, ond os yw'n helpu rhywun i estyn allan, mae'n werth chweil, meddai Jennifer\nMae'r myfyriwr nyrsio Jennifer Howarth yn trafod yr heriau y mae wedi'u hwynebu yn ystod ei chwrs nyrsio oedolion a'r rhesymau dros newid ei gyrfa.\nMae'n rhannu ei hymateb i ddamwain traffig difrifol a ddigwyddodd wrth gymudo i'w lleoliad gwaith un bore. Mae hi hefyd yn siarad am yr anawsterau personol sydd wedi effeithio ar ei hiechyd meddwl a'r gefnogaeth a gafodd gan y Brifysgol.\n"Ar fy ffordd i'm lleoliad un bore, stopiais wrth ddamwain traffig difrifol. Doeddwn i ddim wedi ymgymryd â lleoliad damweiniau ac achosion brys nac wedi cael unrhyw brofiad o ddigwyddiad mawr. Ond, cynorthwyais, yn y sefyllfa hon, drwy roi CPR a helpu bachgen ifanc gyda'i glwyf nes i'r ambiwlans gyrraedd. Roedd yr holl hyfforddiant a oedd gennyf ar CPR, a sefyllfaoedd brys, yn caniatáu i mi weithredu'n gyflym. Ar ôl i'r ambiwlans ddod i asesu a symud y claf, arhosais gydag ef a dal ei law, gan roi sicrwydd gan ei fod yn galw allan am ei dad. Yn anffodus, roedd yr anafiadau mor ddifrifol collodd ei dad ei fywyd.\nCyn dechrau'r cwrs, doeddwn i ddim wedi gofalu am rywun mewn lleoliad gofal. Felly, rwy'n teimlo bod yr hyfforddiant a ddarperir gan y staff addysgu a'r ganolfan efelychu yn y brifysgol yn helpu i'ch paratoi ar gyfer yr hyn y gallech fod yn ei wynebu, allan ar leoliad. Gall defnyddio senarios fod yn frawychus. Fodd bynnag, maent yn helpu i wybod sut i ofalu am gleifion ym mhob lleoliad. Wrth ddelio â sefyllfaoedd fel hyn, rwyf wedi dysgu aros yn ddigyffro a cheisio cymorth bob amser.\nRwyf bob amser wedi bod yn berson gofalgar ac wedi helpu i ofalu am fy nain pan oeddwn yn 20 oed, ac roedd hi'n lliniarol gyda chanser yr ysgyfaint. Dyma le dechreuodd fy edmygedd o nyrsys. Wrth ofalu amdani, roeddwn wedi dechrau gweithio i Lloyds TSB ac wedi prynu fy nghar fy hun felly, roedd dilyn y freuddwyd hon yn ymddangos yn syniad pellgyrhaeddol.\nYn 28 oed, deuthum yn fam i ferch fach hardd, Evie. Wrth iddi hi droi yn dair oed, roedd pryderon bod ganddi Spina Bifida a bu'n rhaid iddi fynd drwy nifer o sganiau a phrofion MRI. Roedd hwn yn drawmatig ac yn gyfnod dryslyd i mi, fel mam sengl. Roedd y gefnogaeth, yr addysg a'r ddealltwriaeth a gefais gan y nyrsys yn ystod y cyfnod hwn yn rhagorol. Roeddent yn helpu trwy roi cysur i fi a dangos gofal i Evie.\nY profiad hwn a arweiniodd at fy mhenderfyniad i wneud cwrs mynediad. Byddai hyn yn fy ngalluogi i symud ymlaen i fod yn nyrs oedolion. Er bod fy mhrofiad wedi bod mewn pediatreg, fy mreuddwyd oedd gweithio ym maes Gofal Canser Felindre fel nyrs oedolion.\nMae gofalu am eich iechyd meddwl yn ystod eich cwrs nyrsio mor bwysig. Mae'n rhywbeth rydw i wedi dioddef ohono'n bersonol eleni. Mae adrodd fy stori yn anodd, ond os yw'n helpu rhywun i estyn allan, mae'n werth chweil.\nCefais drafferth aruthrol gyda fy iechyd meddwl drwy fod mewn perthynas eithriadol o afiach. Gyda phwysau gwaith theori a lleoliad, gofalu am fy merch fach a delio â brwydrau'r berthynas hon, gallwn gofio deffro'n flinedig, yn feddyliol, bob dydd. Roeddwn i'n ansicr sut oeddwn i'n mynd ei reoli.\nY cyngor gorau y gallwn ei roi i unrhyw un sy'n delio â materion iechyd meddwl yw bod yn agored ac yn onest. Byddwn yn annog pobl i beidio â bod ofn siarad allan a gofyn am help. Boed hynny'n ffrindiau i chi, yn fentor ar leoliad gwaith, tiwtor cwrs neu ddarlithwyr.\nRoedd y gefnogaeth a gefais gan fy nhiwtor, ac yn enwedig Mark Broom, Pennaeth Cyn Cofrestru, heb ei ail. Roedden nhw'n caniatáu i mi fod yn agored ac yn onest, cynnig cyngor ar reoli'r cwrs a rhoi cefnogaeth wych. Mae'r cymorth wedi helpu fi drwy'r drydedd flwyddyn hon. Roedd y staff yn credu ynof i, hyd yn oed pan nad oeddwn i'n credu yn fy hun."


Allforio cig eidion\nNodiadau wybodaeth i gwsmeiriaid\nHafan > Pynciau > Yr amgylchedd a chefn gwlad > Iechyd a lles anifeiliaid > Mewnforio ac Allforio Mewnforio ac Allforio\nOs ydych chi’n bwriadu allforio merlod sy’n 147 cm (14.2 llaw) o uchder neu lai i’r Iwerddon ar gyfer bridio, marchogaeth neu arddangos, mae’n rhaid ichi gael trwydded allforio merlod.\nOs gwelwch air neu derm nad ydych yn ei ddeall, edrychwch ar yr eirfa yma am esboniad.\tMae Llywodraeth Cymru wedi rhoi nifer o fesurau ar waith i sicrhau nad yw anifeiliaid a chynhyrchion anifeiliaid sy’n cael eu mewnforio yn creu risg annerbyniol i iechyd y cyhoedd ac anifeiliaid.\nMae Llywodraeth Cymru yn gweithio gydag Adran yr Amgylchedd, Bwyd a Materion Gwledig (DEFRA) i weithredu rheolau mewnforio ar gyfer Prydain gyfan sy'n deillio o'r Undeb Ewropeaidd (UE), ac maent yn pennu rheolau cenedlaethol os nad oes amodau mewn grym gan yr UE. Mae gwaith rhyngwladol ar gadw golwg ar glefydau yn galluogi Llywodraeth Cymru i gymryd camau diogelu brys i wahardd neu gyfyngu ar fewnforion o wledydd lle gadarnhawyd bod achosion o glefyd ymhlith anifeiliaid.\nCaiff yr holl anifeiliaid a chynhyrchion anifeiliaid o wledydd nad ydynt yn aelodau o'r UE eu harchwilio (y cynnyrch ei hun a'r dogfennau cysylltiedig) mewn cyfleusterau cymeradwy mewn porthladdoedd neu feysydd awyr. Gelwir y cyfleusterau hyn yn Fannau Archwilio ar y Ffin. Mae deddfwriaeth yr UE yn pennu'r gofynion ar gyfer y Mannau Archwilio ar y Ffin. Fe gânt eu harolygu o bryd i'w gilydd gan y Comisiwn Ewropeaidd er mwyn sicrhau eu bod yn cyrraedd y safon ofynnol. Nid oes Mannau Archwilio yng Nghymru ar hyn o bryd.\nMae’r rhan hon o’r wefan yn cynnwys gwybodaeth am y rheolaethau mewnforio ac allforio sydd mewn grym ar hyn o bryd. Cliciwch ar y dolenni ar ochr chwith y dudalen i weld gwybodaeth am y pynciau canlynol:\nGofynion allforio cig eidion.\nSyrcasau – y rheolaethau symud iechyd anifeiliaid ar gyfer syrcasau syn symud rhwng gwledydd yr UE.\nNodiadau gwybodaeth i gwsmeriaid – y datblygiadau diweddaraf mewn masnach ryngwladol.\nAllforio deunydd sy’n deillio o anifeiliaid at ddibenion addysgol, ymchwil neu amgueddfeydd.\nRheolau teithio ar gyfer anifeiliaid anwes.\nCaiff adolygiad o'r rheolaethau ar fewnforio cynhyrchion anifeiliaid ei gyhoeddi bob blwyddyn. Mae'r adolygiad yn cydnabod mai'r unig ffordd i fynd i'r afael â mewnforio anghyfreithlon yn llwyddiannus yw drwy hybu cydweithio rhwng holl adrannau perthnasol y llywodraeth ac asiantaethau gorfodi, codi ymwybyddiaeth ymhlith y cyhoedd a deall y peryglon. Cliciwch y cyswllt i'r chwith o'ch sgrin am fynediad at y fynegrif o gyhoeddiadau am wybodaeth a chefndir pellach, os gwelwch yn dda.\nCyswlltiadau allanol defnyddiol\nIechyd Anifeiliaid – Y Ganolfan Masnach Ryngwladol ar gyfer Allforion\nIechyd Anifeiliaid – Y Ganolfan Masnach Ryngwladol ar gyfer Mewnforion\nDEFRA - Masnach Rhyngwladol (Saesneg yn unig)\nAdran Amaethyddiaeth a Datblygu Gwledig Gogledd Iwerddon (DARDNI) (Saesneg yn unig)


Profiad gwlad sy'n agored i niwed o ran yr hinsawdd yn uwchgynhadledd y Cenhedloedd Unedig: ei hanwybyddu, ei hanghofio, ac yna'i thargedu gan fanciau buddsoddi | University of South Wales\nGan Palash Kamruzzaman, Uwch Ddarlithydd mewn Polisi Cymdeithasol, Prifysgol De Cymru, a Mohammad Ehsanul Kabir, Cydymaith Ymchwil, Prifysgol Caerhirfryn\nRoedd uwchgynhadledd hinsawdd ddiweddar COP26 yn Glasgow yn blaenoriaethu buddiannau gwledydd cyfoethog, diwydiannol ar draul rhai'r gwledydd tlawd a'r rhai sy'n agored i niwed o ran yr hinsawdd. Roedd hwn yn gyfle arall a gollwyd. Er bod y rhan fwyaf o'r gwledydd sydd fwyaf agored i newid o ran yr hinsawdd yn chwilio am leihad ar frys mewn allyriadau ac iawndal am niwed, anwybyddwyd eu lleisiau'n llwyr neu eu hanwybyddu wrth allor cytundebau buddsoddi posibl gyda gwledydd cyfoethog a sefydliadau cysylltiedig.\nFel llawer o bobl eraill, ein gobaith oedd gweld cynnydd realistig ar dargedau allyriadau. Ond yr hyn wnaeth yr uwchgynhadledd oedd cynyddu ein hofn y bydd llywodraethau a chorfforaethau cyfoethog yn parhau i ddewis echdynnu tanwydd ffosil.\nMae ein gwlad enedigol, Bangladesh, yn un o'r gwledydd mwyaf agored i niwed. Mae dwy ran o dair ohoni'n llai na phum metr uwchben lefel y môr. Bydd cynnydd yn lefelau’r moroedd yn disodli rhwng un a thair miliwn o bobl ar unwaith, a bydd miliynau mwy yn cael eu taro gan seiclonau cryfach, llifogydd, cnydau'n methu, sychder a thywydd poeth peryglus, a chynnydd mewn anialdiroedd. Ac mae hyn i gyd er gwaetha’r ffaith bod Bangladesh, fesul pen o’r boblogaeth, yn un o allyrwyr isaf nwyon tŷ gwydr y tu allan i Affrica Is-Sahara.\nBuom yn siarad â rhai o gynrychiolwyr Bangladesh yn uwchgynhadledd COP26. Yn seiliedig ar y sgyrsiau hyn a'n harbenigedd ni, dyma ddatgelu'r hyn sydd bwysicaf i wledydd sy'n agored iawn i niwed, fel Bangladesh – a sut y cafodd y materion hyn eu gwthio i'r neilltu yn y broses negodi.\nAmcanion addasu a chymorth ariannol tuag at addasu\nSafbwynt Bangladesh oedd y dylai allyrwyr mawr, gwledydd datblygedig yn bennaf, ymrwymo at roi cymorth ariannol i'r gwledydd hynny sydd fwyaf mewn perygl ond a fydd â rôl lawer llai o ran lleihau allyriadau CO₂ yn fyd-eang.\nBydd angen llawer o'r arian hwn i addasu at newidiadau hinsawdd sydd eisoes wedi digwydd. Er enghraifft, mae angen i Bangladesh gryfhau glannau ei hafonydd yn erbyn llifogydd; mae angen gwarchod pridd sy'n cael ei olchi i ffwrdd; mae angen cnydau cynnyrch uchel sy'n sensitif i ddŵr, ac mae angen mwy o erddi arnawf mewn ardaloedd sydd wedi dioddef llifogydd. Bydd yr addasiadau hyn, a llawer o rai eraill yn ogystal, yn costio biliynau o ddoleri.\nMae'r rhan fwyaf o wledydd sy'n agored i niwed yn ei chael yn anodd darparu'r pethau hyn gyda chyllid mewnol. Mae gan y Cenhedloedd Unedig gronfa addasu sy'n dibynnu ar gyfraniadau gwirfoddol gan wledydd datblygedig ac a dderbyniodd gwerth UD$356 miliwn o addewidion yn COP26, cynnydd ar addewidion COP25 o UD$129 miliwn. Ond mae hyn yn dal ymhell o fod yn ddigon. Rhybuddiodd cynrychiolwyr Bangladeshaidd y buom yn siarad â nhw fod y swm sydd ei angen yn tyfu'n llawer cyflymach na'r swm sydd ar gael. Yn wir, dywedodd un adroddiad diweddar fod costau addasu mewn gwledydd sy'n datblygu ddeg gwaith yn fwy na'r arian maen nhw’n ei dderbyn nawr.\nUn broblem yw bod cyllid hinsawdd yn dal i fod wedi'i anelu'n bennaf at liniaru, gan ariannu pethau fel ffermydd solar neu weithfeydd ynni dŵr a allai helpu gwledydd fel Bangladesh i leihau eu hallyriadau eu hunain. Dywedodd un o'r cynrychiolwyr fod Bangladesh am i’r cymorth maen nhw’n ei dderbyn fod yn 50% tuag at addasu a 50% tuag at liniaru.\nRoedd Bangladesh, fel gwledydd eraill sy'n agored i niwed o ran yr hinsawdd, hefyd am gael mwy o grantiau, yn hytrach na benthyciadau, sy'n eu gadael mewn dyled. Yn hytrach, gyda gwledydd cyfoethog yn amharod i gynnig y cymorth angenrheidiol, roedd cyllid yn aml yn cael ei gynnig ar sail fasnachol, drwy bartneriaethau cyhoeddus-preifat, er enghraifft.\nOnd mae'r math hwn o fuddsoddiad gan y sector preifat wedi'i gyfyngu gan ansicrwydd hirdymor neu risgiau uchel canfyddedig yn gysylltiedig â newid yn yr hinsawdd a pheryglon naturiol. Fel y dywedodd un cynrychiolydd o gymdeithas ddinesig Bangladesh yn COP wrthym, bydd ariannu preifat yn blaenoriaethu buddiannau busnes yn bennaf a phrin y bydd yn diwallu anghenion enbyd pobl dlawd ac ymylol o ran addasu at y newid yn yr hinsawdd.\nYn ôl yr IPCC, mae rhai effeithiau’r newid yn yr hinsawdd yn amhosibl eu hosgoi, ac mor ddifrifol fel na ellir adfer y sefyllfa drwy addasu. Yn iaith polisi hinsawdd rhyngwladol, gelwir hyn yn "golled a difrod". Enghraifft dda o hyn yw tir sydd wedi ei golli am ei fod wedi ei halltu, a chynnydd yn lefel y môr, sydd eisoes yn disodli miloedd o bobl ym Mangladesh.\nDyna pam y gosododd gwledydd sy'n agored iawn i niwed bwyslais enfawr ar ddod o hyd i ddull cyffredin i fynd i'r afael â cholled a difrod. Roedd cynnig yn COP26 i greu cronfa newydd ar gyfer colled a difrod, ond fe'i rhwystrwyd gan yr Unol Daleithiau a'r UE.\nDywedodd un arweinydd dinesig o Fangladesh oedd yn arsylwi’r trafodaethau fod gan wledydd cyfoethog fwy o ddiddordeb mewn denu'r gwledydd tlawd (drwy addewidion o fwy o gymorth) i gefnogi eu hagenda o ostyngiad symbolaidd mewn allyriadau CO₂ tra'n cynnal busnes fel arfer drwy roi allyriadau ar gontract allanol i wledydd tlotach.\nRoedd ymdrechion amlwg hefyd i gyflwyno dulliau'n seiliedig ar y farchnad, fel partneriaethau cyhoeddus-preifat, lle byddai sefydliadau ariannol rhyngwladol a banciau buddsoddi yn ariannu "seilwaith ystyriol o’r hinsawdd" mewn gwledydd tlawd. Dywedodd ein cysylltiadau wrthym fod ymgynghorwyr ar gyflogau uchel yn ceisio argyhoeddi cynrychiolwyr ac arweinwyr gwleidyddol y gwledydd tlawd i gytuno â'r dull hwn. Er bod Bangladesh yn croesawu buddsoddi preifat yn yr hinsawdd, gallai'r diffyg arian cyhoeddus olygu y gellid anwybyddu llawer o flaenoriaethau sy’n rhai brys ond heb fod yn broffidiol. Dywedodd ein cysylltiadau ei bod yn annhebygol y byddai gan y partneriaethau cyhoeddus-preifat ddiddordeb mewn buddsoddi mewn yswiriant amaethyddol, er enghraifft.\nEr y byddai rhai gwledydd yn teimlo nad oedd ganddyn nhw ddewis ond derbyn cynlluniau o’r fath, gallai’r cynlluniau hynny eu gwthio i fath newydd o ddyled. Fel y nododd un arweinydd dinesig:\nSut byddai'r rhain yn cyd-fynd ag amcanion craidd trafodaethau hinsawdd y gwledydd tlawd? Mae'n amlwg mai elw fydd yn gyrru’r sector breifat, ac mai dyna pryd y bydd yn buddsoddi.


Newyddion: Chwarae Teg yn Sgiliau Cymru 2014.\nChwarae Teg — October 6, 2014\nRydym yn mynychu SkillsCymru i hyrwyddo cydbwysedd rhwng y rhywiau yn y gweithle a dangos i ferched faint o gyflog y gallant ei ennill mewn swyddi gwahanol, fel y gallant ystyried yr holl gyfleoedd sydd ar gael iddynt.\nAnnog merched i ystyried gyrfaoedd mewn STEM.\nEleni ( 2014 ) bydd Chwarae Teg yn bresennol yn SkillsCymru i annog merched i ystyried gyrfaoedd mewn diwydiannau fel Gwyddoniaeth, Peirianneg, Adeiladu a mwy.\nDoes dim llawer o fenywod yn gwybod eu bod yn ennill tua 20% yn llai na dynion, yn bennaf oherwydd y mathau o swyddi sydd ganddynt. Yn aml mae menywod yn gwneud swyddi sy’n nodweddiadol o swyddi i fenywod fel gofal plant, gweinyddu neu drin gwallt ac mae’r swyddi hyn yn cynnig cyflogau is o lawer na’r cyfleoedd y byddwn ni’n eu hyrwyddo yn y digwyddiad.\nFel rhan o’r digwyddiad, bydd gennym nifer o esiamplau a fydd yn cymryd rhan mewn sesiynau holi ac ateb a sgyrsiau trydar. Bydd ein gwesteion yn cynnwys y canlynol:\n“Fi yw Rheolwr Gofynion ABC Electrification, ac rwy’n gweithio ar Raglen Drydaneiddio Network Rail yn y De. Fi sy’n gyfrifol am sicrhau bod y prosiect yn diwallu anghenion y cleientiaid a’r rhanddeiliaid.”\n“Ar hyn o bryd rwy’n astudio Astroffiseg ym Mhrifysgol Caerdydd ac yn gweithio i Labordy Mellt Morgan-Botti yn yr Ysgol Beirianneg fel Cyfieithydd Technoleg.\nFi oedd y fenyw gyntaf i ennill Gwobr Peiriannydd y Flwyddyn y DU yn 2012 am fy ngwaith yn dylunio monitor symudol poenau esgor y ffetws.”\n“Rwy’n flogiwr STEM ac yn gennad STEM sy’n gobeithio mynd i’r afael â’r materion sy’n wynebu menywod ym myd gwyddoniaeth drwy gyfrwng cyfathrebu ac ymgysylltu.\nDatblygais ddiddordeb mewn cydraddoldeb ac amrywiaeth mewn gwyddoniaeth wrth astudio ar gyfer fy ngradd mewn niwrowyddoniaeth yng Nghaerdydd, ac roeddwn i am ddefnyddio fy mhrofiad ymarferol fel menyw ym maes gwyddoniaeth i newid y gymuned wyddonol er gwell.”\nNext post Ragfarn ddiarwybod\nPrevious post Lle’r Fenyw, academaidd


maes-e.com • Dangos pwnc - Teithiau Cychod\ngan Geraint » Maw 12 Medi 2006 4:38 pm\nWedi bod ar ddau daith ar gwch yr haf ma, ac wedi mwynhau y ddau. Cyfle i weld y tir o bersbectif arall, a gweld llawer o fywyd gwyllt.\nY ddau dwi di bod ar yw\n1. O gwmpas Ynys Seiriol, o Biwmaris. Ar gwch confensyinol. Llawer o adar yn nythu, yn cynnwys y Pal. Morloi. Rhad (£7 am awr).\n2. O gwmpas Ynys Ddewi. Ar gwch pwer cyflym. Gweld nifer fawr o forloi, mynd mewn i ogofau. Adar yn nythu os yr yn yr amser iawn. Gweld dolffins ayb os yn lwcus (o ni ddim). Cwch cyflym, sy'n gyffrous. Drud (£20 am awr)\nPa rhai erill sydd yna a be ma nhw fel?\ngan Norman » Maw 12 Medi 2006 6:38 pm\nMae ffrind i mi wedi bod ar drip cwch o Barri i un or ynysoedd sydd yng nghanol yr Hafren - rhwng Caerdydd a Weston-Super-Mare. Ynys Echni/Flat Holm [rhan o Gymru] a Steep Holm [Lloegr] ywr ynysoedd.\nMi oedd y ddau yn bwysig iawn yn y ddau ryfal byd, a fel canlyniad, yn llawn adfaelion. Adar sydd yn byw yn y ddau bellach.\nDyddiadau & manylio hwylio : http://flatholm.co.uk/\nTydwi rioed wedi bod, ond swnin ama bod hi braidd yn hwyr yn y flwyddyn i fynd yno.\nYnys arall yw Enlli wrth gwrs!\nRe: Teithiau Cychod\ngan khmer hun » Mer 13 Medi 2006 9:20 am\ngan Sili » Mer 13 Medi 2006 9:58 am\nEsi am drip cwch pan esi i aros ar Ynys Enlli flwyddyn yma, o Porthmeudwy, dros y swnt ac ogwmpas yr ynys cyn glanio. A cyfla ynghanol yr wythnos i deithio yn y gwch newydd felen o gwmpas yr ynys eto. Profiad gwych efo llwyth o adar yn nythu a morloi a ballu i'w gweld\nMai werth allan yno os oes gen ti ddiddordeb.\ngan Geraint » Mer 13 Medi 2006 11:09 am\ngan S.W. » Mer 13 Medi 2006 2:21 pm\ngan Geraint » Mer 13 Medi 2006 4:07 pm


Rydych chi yma: Ymweld / Cerdded / Hamddenol / Craig y Fron, Y Bala\nMae Parc Cenedlaethol Eryri yn creu delweddau o olygfeydd mynyddig creigiog, ond bydd y daith hon yn dangos yr agwedd dyner, wyrddach o'r ardal i chi. Mae hon yn daith eithaf hawdd, sy'n cynnwys dringo'n gyson ar y cychwyn, yna lefelu allan am ddisgyniad graddol ar draws tir pori. Mae'n cynnig golygfeydd diddorol o dref y Bala, hen chwarel a mynyddoedd y tu hwnt. Mae'n addas ar gyfer pob oedran a thymor.\nPwrpas y map hwn yw canllaw bras yn unig. Dylech ddefnyddio'r fersiwn ddiweddaraf o fap yr Arolwg Ordnans perthnasol (gweler uchod) wrth gerdded y llwybr.\nMae Bala yn hen dref farchnad a dderbyniodd ei siarter ym 1324. Mae Tomen (Tump) y dref, safle motte-a-beili Normanaidd, yn tynnu sylw at anheddiad cynharach, oherwydd ei safle ym mhen afon Dyfrdwy. Yn y 19eg Ganrif, daeth y Bala yn ganolbwynt yr adfywiad crefyddol yng Ngogledd Cymru. Fe'i harweiniwyd gan y Methodist, y Parchedig Thomas Charles (1755-1814), sylfaenydd y Gymdeithas Feiblaidd Brydeinig a Thramor. Cafodd ei ysbrydoli yn ei waith gan Mari Jones, merch ifanc a gerddodd 25 milltir yn droednoeth i'r Bala yn 1800 o'i mamwlad Llanfihangel-y-Pennant i gael Beibl Cymraeg gan Thomas Charles. Parhaodd y traddodiad crefyddol cryf i ddylanwadu ar y dref ac adeiladwyd Coleg y Bala, y Coleg Diwinyddol Presbyteraidd, yn y 1860au gan ddefnyddio carreg o chwarel Craig y Fron gerllaw. Mae cerfluniau niferus y dref hefyd yn gofeb i'r arweinwyr gwleidyddol a godwyd yma. Heddiw, mae ardal y Bala yn parhau i fod yn sail i draddodiad diwylliannol Cymru.\n1. Gadewch faes parcio Llyn Tegid a dilynwch y briffordd tuag at y Bala am oddeutu 500 metr. Cymerwch y troad cyntaf i'r chwith tuag at y Cwrs Golff. Mae'r ffordd yn esgyn yn raddol gan basio tai modern.\n2. Mae'r ffordd bellach yn tynhau ac yn dod yn ffordd wledig gul. Mae digonedd o blanhigion gwrych, lludw wedi'i orchuddio ag eiddew, ffawydd a derw cnotiog ar hyd y ffordd. Pasiwch y mynedfeydd i Fronderw a Maes Awelon. Arhoswch i weld y Bala a nodi safle motte-a-beili Normanaidd y dref.\n3. Cariwch ymlaen i ben y bryn. Cymerwch olygfa o fynyddoedd Berwyn y tu ôl i'r Bala. Sylwch ar y rhwydwaith o ffermydd yn y dyffryn a choetir pori hynafol ar y bryn ar eich ochr dde, a arferai orchuddio'r ardal gyfan.\n4. Dechreuwch ddisgyn gan basio mynedfa'r Clwb Golff. Dilynwch y trac i Hendre-ddu. Ewch heibio tŷ a chynelau gan gadw i'r dde o'r ffens. Croeswch ddwy gamfa a dilynwch y trac ar hyd gwrychoedd cyll tal. Cyrraedd adeilad adfeiliedig gyda choed pinwydd yr Alban.\n5. Ewch yn syth trwy'r bwlch i'r cae nesaf a dilynwch y ffin uchaf i lawr i Chwarel Cerrig Craig y Fron segur, ogof 400m o hyd wedi'i chynnal gan bileri cerrig trwchus. Croeswch y gamfa a dilynwch y ffens tuag at y dref.\n6. Croeswch gamfa arall a dilynwch y lôn laswelltog. Trowch i'r chwith a stopiwch i edmygu'r bwthyn Pen-rhiw, cartref Beti Cadwaladr, nyrs leol ddiflas a weithiodd gyda Florence Nightingale. Dilynwch arwydd y llwybr troed i'r dde, croeswch y gamfa a pharhewch ar hyd gwaelod y cae. Ewch trwy'r giât sy'n arwain at y briffordd a dychwelyd i'r dref.\n« Yn ôl i Gerdded Hamdden


Aelod UKIP i gadeirio pwyllgor hinsawdd y Cynulliad - BBC Cymru Fyw\nAelod UKIP i gadeirio pwyllgor hinsawdd y Cynulliad\nUn o Aelodau Cynulliad UKIP fydd yn cadeirio Pwyllgor Newid Hinsawdd, Amgylchedd a Materion Gwledig y Cynulliad, yn dilyn cytundeb trawsbleidiol ym Mae Caerdydd.\nMae'r 13 pwyllgor wedi eu rhannu ymysg y pleidiau yn seiliedig ar nifer yr aelodau sydd ganddyn nhw yn y Senedd.\nAelod Cynulliad Llafur fydd yn cadeirio chwech o'r pwyllgorau, gan gynnwys addysg, Plaid Cymru'n cadeirio tri, gan gynnwys iechyd, a'r Ceidwadwyr yn cadeirio dau, gan gynnwys yr economi.\nY Pwyllgor Newid Hinsawdd fydd yr unig bwyllgor dan gadeiryddiaeth aelod o UKIP.\nMae'r cam yn debygol o fod yn un dadleuol, gan fod y blaid yn y gorffennol wedi cwestiynu ai pobl sy'n gyfrifol am newid hinsawdd.\nimage captionDydi Nathan Gill ddim yn cytuno mai dyn sy'n gyfrifol am newid yr hinsawdd\nDywedodd arweinydd y Blaid yng Nghymru, Nathan Gill, y llynedd: "Dydyn ni ddim yn cytuno mai dyn sy'n gyfrifol am newid yr hinsawdd.\n"Rydyn ni'n credu ei fod yn rhyfygus, a ry' ni hefyd yn credu fod llywodraethau wedi sylweddoli fod hyn yn ffordd wych o drethu pobl ac y bydd pobl yn dweud "diolch am ein trethu ni achos eich bod chi'n mynd i achub y byd."\nDywedodd aelod Cynulliad Llafur Llanelli, Lee Waters:"Mae'n gywilydd bod plaid sydd ddim yn credu mai dyn sy'n gyfrifol am newid hinsawdd... yn mynd i cadeirio'r pwyllgor cynulliad sydd a chyfrifoldeb am y pwnc."\n"Mae llawer o bobl yn anhapus am hyn. Mae'n ffaith fod nifer fawr o bobl wedi pleidleisio dros UKIP a bod ganddi grwp sylweddol yma. Mae'r Cynulliad yn gweithio ar sail cydsyniol ac o ganlyniad mae ganddyn nhw hawl i gadeirio un pwyllgor."\n"Dydy UKIP fel plaid ddim yn credu fod gweithredoedd dyn wedi gwaethygu newid hinsawdd, a dydyn nhw ddim yn cefnogi polisiau i fynd i'r afael a'r effeithiau gwaethaf."\n"Mae arnon ni gyfrifoldeb i genedlaethau'r dyfodol, a dyna un o'r rhesymau y dois i fewn i wleidyddiaeth."\nWrth ymateb i'r feirniadaeth, dywedodd llefarydd ar ran UKIP:" Mae gan UKIP ymrwymiad i gymryd cyfrifoldeb am genhedlaethau'r dyfodol, a dyna pam i ni ymgyrchu dros adael yr Undeb Ewropeaidd, ac rydym yn falch fod mwyafrif pleidleiswyr Cymru'n cytuno â ni."\n"Mae cadeiryddiaeth y pwyllgor hwn wedi ei roi heb i neb ymgynghori â ni.\n"Os oes gan Mr Waters unrhyw wrthwynebiad i UKIP gadeirio'r pwyllgor, mae e'n beirniadu rheolwr busnes ei blaid ei hun, Jane Hutt, a gytunodd i hyn heb ymgynghori â ni."\n"Fel grwp llai, gallwn gytuno ymhlith ein gilydd pwy fydd yn cadeirio, a'r consensws yw mai Mark Reckless ddylai wneud hynny."\nBydd Aelodau Cynulliad yn cymeradwyo'r cytundeb ar y pwyllgorau yn ddiweddarach, gyda chadeiryddion unigol yn cael eu hethol trwy bleidlais gudd ddydd Mercher.\nDywedodd y Llywydd, Elin Jones: "Bydd y newid hwn yn sicrhau bod y broses ar gyfer ethol cadeiryddion pwyllgorau yn un agored a thryloyw, ac yn rhoi llawer mwy o awdurdod ac annibyniaeth i'r cadeiryddion.\n"Bydd yn gosod sail gadarn a fydd yn galluogi'r Cynulliad i gyflawni nod Comisiwn y Cynulliad o ddarparu gwaith craffu trylwyr ac ystyrlon."\nY Dirprwy Lywydd, Ann Jones fydd yn cadeirio'r pwyllgor craffu ar waith y Prif Weinidog.\nMark Drakeford yn dweud y bydd yn barod i gydweithio â phleidiau eraill os oes angen.\nCyfrif pleidleisiau Comisiynwyr Heddlu a Throsedd


Trosolwg o'r Cwmni - Anshun AKF Medical Technology Co, Ltd.\nAnshun AKF Medical Technology Co, Ltd.\nAnshun AKF Medical Technology Co, Ltd. wedi ei leoli yn adeilad ffatri E6, Parc Gwyddoniaeth Ddiwydiannol a Thechnoleg, Dosbarth Xixiu, Ffordd Liangliu, Dosbarth Xixiu, Dinas Anshun, Talaith Guizhou, sy'n cwmpasu ardal o 3200 ㎡, gyda warws cynhyrchu 409 ㎡, mae gennym weithdy 2000 ㎡ a swyddfa 420 ㎡ ac ardal fyw. Mae ein cwmni yn gwmni sy'n integreiddio Ymchwil a Datblygu, dylunio, cynhyrchu a gwerthu. Rydym yn penderfynu darparu'r gwasanaeth gorau i'n cwsmeriaid.\nMae ein cwmni yn arbenigo mewn cynhyrchu mwgwd FFP2, mwgwd FFP3, masgiau amddiffynnol personol kn95, masgiau llawfeddygol meddygol, masgiau sifil tafladwy, mae gennym ein cynhyrchiad domestig ein hunain o gymwysterau meddygol, rydym wedi pasio trwy'r safonau prawf domestig Gb2626-2006, safonau tramor. cy 14143, cy 14683, CE, ac ati.\nMae'rcwmni yn integreiddio Ymchwil a Datblygu, dylunio, brand a gwerthu gyda'i gilydd i ddod yn gwmni byd-enwog. O safbwynt technoleg ffibr, rydyn ni'n dod i mewn i'r diwydiant iechyd ac rydyn ni'n darparu dwy gyfres o fasgiau tafladwy a masgiau kn95, mwgwd FFP2, mwgwd FFP3 ar gyfer y gymdeithas.\nMae Shun AKF Medical Technology Co, Ltd.yn fenter newydd ym maes masgiau,\nO ddewis a phrynu deunyddiau i ddylunio pecynnu, a dewis peiriannau, ac ati, rydym yn penderfynu bod y gorau yn y diwydiant hwn.\nRydym nirhaid sicrhau bod pob mwgwd a gynhyrchwyd gennym y gorau yn y diwydiant hwn. Gadewch i bob defnyddiwr mwgwd AKF gael\nyr amddiffyniad gorau.\nYnyn bresennol, darganfuwyd cynhyrchion mwgwd Runbo mewn llawer o wledydd a rhanbarthau ledled y byd, gan gynnwys Ewrop, yr Unol Daleithiau, yr Almaen, y Deyrnas Unedig, Awstralia, Rwsia, Hong Kong, ac ati. Mae wedi chwarae rhan sylweddol yn ystod y cyfnod epidemig, a gobeithiwn y bydd mwy a mwy o gwsmeriaid proffesiynol gartref a thramor yn ymddiried yn brand Runbo. Rydym hefyd yn dymuno pob llwyddiant i chi yn y frwydr yn erbyn yr epidemig!\nDolenni cysylltiedig ：